“Kalau Di Pejabat Ada Meeting. Mengapa Dalam Keluarga Tak Buat.” Lelaki Ni Kongsi Kepentingan Usrah Keluarga!

Dalam sesebuah keluarga perlu adanya kerjadsama dan saling memahami antara satu sama lain. Kesibukan dengan urusan kerja dan sebagainya tidak boleh dijadikan penghalang untuk ahli keluarga bersama. Sebagai contohnya, adakan satu rutin untuk sekeluarga berkumpul.

cukup menarik untuk dijadikan panduan bersama.

Hidup berkeluarga

Saya ada 9 orang anak. Paling besar 19 tahun Dan paling bongsu 4 tahun.

Malam ni kami buat tahlil ringkas dan usrah keluarga. Doa paling diterima adalah doa dari anak sendiri. Doakan arwah mak dan arwah abah.

Lepas tahlil, hari ni giliran alya anak ke-5 saya beri tazkirah. Bagus juga tazkirah dia bertajuk ‘ corona virus peringatan dari Allah ‘. Saya beri 5 bintang.

Hari ni saya nak kongsikan sedikit kebaikan usrah keluarga. Ini adalah dari pandangan saya sendiri.

1. Usrah keluarga ni adalah aktiviti mingguan. Jika tidak Ianya diselang selikan. Ianya menjadi perkara yang dinantikan anak-anak. Anak-anak yang dah dewasa dan keluar ke Universiti akan rindukan suasana usrah bila berjauhan dengan keluarga.

2. Usrah ini tempat nasihatkan anak-anak. Ianya adalah masa yang sangat sesuai kerana hati anak-anak sedang bersedia menerima sesuatu lebih lagi lepas solat.

3. Usrah ni tempat melatih anak-anak bercakap Dan menerima nasihat. Semua diberi peluang meluahkan jika ada yang tak suka dengan ahli keluarga. Tak kira mereka yang lebih muda boleh nasihatkan yang lebih tua. Walaubagaimanapun sikap hormat pada abang dan kakak mereka diutamakan.

4. Usrah adalah tempat nyatakan SOP dan target tertentu dalam keluarga dan memberi arahan untuk seminggu yang akan datang jika ada event keluarga yang penting.

5. Saya berpendapat, anak-anak mudah dengar kata jika kita sebagai ibu bapa bersama mereka lebih lagi lepas solat. Masa terbaik untuk memaafkan anak-anak dan isteri juga berlapang dada.

6. Kalau di pejabat kita ada meeting mingguan dan bulanan. Mengapa dalam keluarga kita tak buat. Cara ini adalah cara terbaik untuk kumpulkan semua ahli keluarga dan fokus untuk apa yang mahu dicapai.

7. Bacaan Quran dan Yassin sebaiknya dibaca dengan kuat supaya rumah kita didatangi oleh malaikat dijauhi dari syaitan yang direjam. Rumah kita syurga kita.

8. Kita dah tua. Apa guna kita banyak duit, pangkat berjela-jela, projek bersusun-susun kalau masa pun tak ada dengan keluarga kita sendiri yang kita sayang.

Saya mohon maaf. Jauh niat saya untuk riak. Saya juga sedang belajar dan sentiasa memperbaiki keluarga kecil saya. Saya hanya berkongsi yang baik buat ibu dan ayah.


Sulaiman, Anak Bongsu Oki Selamat Jalani Pembedahan. Warganet Terus Titip Doa!

Sebagaimana semua ketahui, anak bongsu pelakon Oki Setiana Dewi iaitu Sulaiman disahkan mengidap sindrom Prader Willy (PWS) iaitu  penyakit genetik yang disebabkan oleh gangguan pada kromosom 15, sehingga menyebabkan kelainan pada banyak sistem tubuh.

Berkongsi perkembangan terkini anak bongsunya itu, Oki memaklumkan anaknya telah selamat menjalani pembedahan di akaun intagram miliknya.

Pada posting terdahulu, Oki turut meminta agar warganet mendoakan kesihatan dan kesembuhan segera untuk Sulaiman.

Oki melahirkan anak keempatnya itu di Hospital Ibu dan Anak Bina Medika, Bintaro, Jakarta pada 16 November tahun lalu. Ketika dilahirkan, Sulaiman mengalami masalah pernafasan dan dimasukkan ke Unit Rawatan Intensif Neonatal (NICU). Ketika dilahirkan Sulaiman juga tidak menangis seperti kebiasaan bayi yang normal.

Meninjau di ruangan komen, nyata warganet bersimpati dan mendoakan kesejahteraan buat Sulaiman.

Antaranya komen daripada _irishbella_ : Weeee Love you ka Okiii❤❤❤🥰 semangattttt! Cepet Sehat ya Sulaiman, doaaa dari aunty irish untuk Sulaiman 🥰🥰pelukkkkk❤

Begitu juga irnamutiara mendoakan agar Sulaiman cepat sembuh ujarnya : MaaSyaa Alloh Sulaiman sehat teruss…InsyaaAlloh jadi penghapal Qur’an ya Nak…❤❤❤


Hakikatnya Kita Menumpang Rezeki Anak. Deep Perkongsian Ni!

Setiap anak yang dilahirkan ke dunia ini adalah satu anugerah kurniaan Allah. Malah lahirnya anak bukan sahaja sebagai penyambung zuriat dan penyeri hubungan suami isteri dan pastinya bukan pula sebagai bebanan yang perlu ditanggung.

Namum sedar atau tidak, anak ini juga  pembawa rezeki untuk orang tuanya. Ikuti perkongsian tentang ini dan semoga dapat memberi lebih pencerahan.

Kita dapat beli kereta. Boleh jadi ia rezeki anak-anak. Kita dapat beli rumah. Boleh jadi ia rezeki anak-anak. Kita dapat naik gaji. Boleh jadi ia rezeki anak-anak. Kita dapat makan cukup. Boleh jadi ia rezeki anak-anak.

Kita dapat kerja baik. Boleh jadi ia rezeki anak-anak. Kita dapat bonus. Boleh jadi ia rezeki anak-anak. Kita dapat networking luas. Boleh jadi ia rezeki anak-anak. Kita dapat naik pangkat. Boleh jadi ia rezeki anak-anak.

Kita hidup bahagia. Boleh jadi ia rezeki anak-anak. Kita banyak masa lapang. Boleh jadi ia rezeki anak-anak. Kita tidak dibeban hutang. Boleh jadi ia rezeki anak-anak. Kita tidak putus duit. Boleh jadi ia rezeki anak-anak.

Hakikatnya kita yang sebenarnya menumpang rezeki anak-anak. Bukan anak-anak yang menumpang rezeki kita.

Semuanya boleh jadi rezeki anak-anak yang datang melalui kita.

p/s : Jangan sesekali anggap anak-anak dan pasangan sebagai beban. Mereka inilah pembawa rezeki yang sebenar-benarnya.


“Demi Anak, Banyak Ibu Bertahan Dalam Derita…” Peguam Ni Kongsikan, Jadikan Pengajaran!

Bahagia diri kita itu kita yang tentukan. Namun, realitinya bukan semudah yang diucapkan dalam mencari dan mengejar bahagia bagi wanita bergelar isteri dan ibu bila berada dipersimpangan delima. Umpamanya bila membaca perkongsian daripada Peguam Syarie Fahmi Ramli ini. Katanya, demi anak banyak ibu bertahan dalam derita.

Apa yang cuba disampaikan olehnya menarik perhatian warganet untuk memahami situasi atau realiti kehidupan.

Ini perkongsiannya;

Tanyalah mana-mana isteri sekalipun, siapa saja yang sanggup nak kahwin tapi menderita dalam perkahwinan. Semua orang tak nak.
Di luar sana saya percaya ramai wanita yang kini, dialah ibu dan dia jugalah bapa kepada anak-anaknya. Bukan kerana dia ibu tunggal, tapi keadaan dia yang membuatkan seolah-olah dia ibu tunggal.

Ibu itulah yang uruskan hal ehwal anak-anak sendirian, ibu itu jugalah yang bekerja siang malam untuk cari nafkah kepada anak-anak. Ada sebilangan kecil yang mungkin dia terpaksa lakukan begitu sebab suami lumpuh, sakit, kematian suami dan hal-hal yang tak dapat dielakkan.

Tapi,

Lebih teruk bila dia jadi ‘Ibu Tunggal’ menanggung segala perbelanjaan diri dan anak-anak, WALAUPUN wanita itu sebenarnya ada suami. Ada beberapa contoh mengapa ibu yang tanggung segala perbelanjaan anak walaupun ada suami yang sihat:

1. Suami banyak hutang peribadi
Kadang-kadang banyak suami yang terpaksa abaikan tanggungjawab menyediakan nafkah wajib kepada anak isteri disebabkan banyak buat Personal Loan, Overlap loan, kereta mahal lebih daripada kemampuan, hutang kad kredit dan macam-macam hutang lain lagi.
Perkara ini berlaku disebabkan lelaki itu sebelum kahwin tidak ada perancangan kewangan yang betul bagaimana nak survive dalam kehidupan selepas kahwin. Dan ada juga disebabkan, hutang yang tinggi ini disebabkan nafsu sendiri seperti nak pakai kereta mahal, hingga bayaran bulanan lebih daripada RM1000, sedangkan gaji baru dalam RM2500.

2. Suami banyak membazir
Pembaziran ini sangat kerap berlaku. Kadang-kadang, benda yang tak patut beli pun dibeli juga. Contohnya, bayaran bulanan Astro/Netflix. Itu satu kehendak sahaja. Kalau tak ada pun, masih boleh hidup. Satu lagi, yang paling ketara adalah, pembelian rokok atau vape. Walaupun ada banyak pandangan ulama’ sudah sebut Haram, tapi, masih lagi ada pembaziran untuk perbelanjaan rokok setiap bulan. Pembaziran itu berlaku bila, benda yang tak diperlukan, kita tetap nak beli. Ia masih berkaitan tentang nafsu.

3. Suami tak bekerja/malas
Ini satu perkara yang paling membuatkan wanita takut nak berkahwin. Bila dapat suami yang malas nak kerja, atau bila dah tak cukup pendapatan tapi tak mahu usaha lebih untuk cukupkan keperluan anak isteri.
Kadang-kadang masih ada lagi suami yang tahu kahwin saja, tapi segala perbelanjaan isteri dan anak-anak, mak dan ayahnya yang tanggung. Ishhh, malu sangatlah kalau nak kahwin, tapi tak mampu berdikari. Lebih baik tak payah kahwin kalau macam tu. Biasa sangat jadi anak manja kalau macam ni.

4. Suami ada banyak isteri
Sepatutnya, orang yang poligami kena ada banyak duit. Sebab setiap bulan mesti banyak perbelanjaan untuk dirinya, isteri-isterinya dan anak-anaknya. Ye lah, lebih besar periuk, lebih banyak keraknya.
Cuma, ada sebilangan suami, yang tak ada kemampuan kewangan pun, tapi nak kahwin lebih juga. Tak boleh cara baik, dia nikah pula dekat Siam. Tak boleh pergi Siam, nikah pula cara sindiket. Lepas tu, anak isteri sedia ada terabailah dari sudut nafkah. Ye la kan, ada isteri baru.

5. Bekas suami jahil
Bila sudah berpisah, biasanya anak-anak diletakkan di bawah jagaan ibu. Jadi, ada sesetengah lelaki yang tak faham, walaupun diterangkan berkali-kali. Hak jagaan tetap di bawah ibu, bapa pula wajib bagi Nafkah.

Ada yang faham, mudah. Tapi bila ada yang tak faham, dia akan mengelak dan buat tak tahu saja bab perbelanjaan wajib anak. Lelaki ini selalu akan cakap, “dah mak dia yang jaga, mak dia la yang tanggung.” Kemudian bila bawak tuntutan ke Mahkamah, mulalah nak marah-marah dan cari seribu satu jalan elak bayar nafkah.

Kenapa ramai wanita tak mahu cerai sebab anak?
Biasanya jawapan yang akan saya dapat adalah bimbang anak itu dibesarkan tanpa bapa.
?????? Saya pun bingung sebenarnya…Adakah bapa kepada anak tersebut akan mati kalau mereka berpisah?

Mungkin pada saya, ramai orang tak nak pisah kerana anak ada sebabnya tersendiri. Cumanya, semua ini bergantung kepada wanita tersebut. Sekiranya, dia sanggup beri peluang untuk suaminya berubah, maka berikhtiarlah sesuatu.

Namun, jika sekiranya anda sudah tidak sanggup lagi menanggung derita, Islam tidak pernah mengHARAMkan atau meMAKHRUHkan berpisah. Bahkan, perceraian itu sendiri adalah Harus jika perkahwinan tersebut mendatangkan kemudaratan kepada diri sendiri.

Kalau tidak, Islam itu akan dilihat sebagai agama yang tidak adil kerana memaksa wanita itu hidup dalam penderitaan dek kerana perbuatan suaminya yang abaikan tanggungjawab.
Semoga dengan pengorbanan anda sebagai isteri dan ibu, dapat suatu ganjaran yang besar dan dipermudahkan Allah atas apa jua urusan anda. Pilihan ditangan anda. Anda yang tentukan kehidupan anda dan anak-anak anda wahai wanita yang kuat dan hebat.


Di Suruh Bekerja Sewaktu Isteri Mahu Bersalin. Suami Temui Mayat Isteri Bersama Anak Yang Baru 4 Hari Dilahirkan

Sebagai seorang suami, pasti akan berada dalam keadaan serba salah antara kerjaya dan juga tanggungjawab dalam keluarga.

Kadang kala terpaksa melepaskan sesuatu demi kepentingan yang lain yang turut sama pentingnya untuk keluarga.

Seperti yang berlaku pada seorang pemuda di Sabah, Exly Jailon, selepas pulang dari tempat kerja, dia telah menemui isterinya terbaring kaku tidak bernyawa dalam bilik, bersebelahan dengan bayi mereka yang baru lahir kerana menangis kelaparan.

“Saya tidak tahu dari jam berapa isteri sudah kehilangan nyawa. Anak kami meraung menangis kelaparan. Sakit bila kehilangan orang tersayang. Kejadian ini tidak akan berlaku jika permohonan cuti saya diluluskan,” katanya.

Difahamkan, Exly yang bekerja sebagai pemandu penghantaran bekalan barang syarikatnya ada membuat permohonan cuti lama untuk menjaga dan membantu isteri menjaga anak pertama mereka. Malangnya, permohonannya itu ditolak dan hanya dibenarkan cuti selama dua hari sahaja.

Exly tiada pilihan dan terpaksa akur dengan keputusan itu walaupun tidak begitu reda. Sehinggalah pada hari kejadian, alangkah terkejutnya apabila dia mendapati isterinya sudah meninggal dunia, tanpa menjelaskan punca kematiannya.

“Bayangkanlah, balik-balik dari kerja, isteri sudah tidak bernyawa. Anak yang baru berusia empat hari menangis kelaparan di sisi ibunya yang sudah kaku tidak bernyawa.

“Saya bermati-matian bekerja dengan syarikat ini tetapi kerana itu jugalah bila saya balik dan buka pintu, nampak isteri sudah keras tidak bernyawa.

“Semasa isteri saya bersalin, mereka juga suruh datang bekerja. Bila isteri dah meninggal, senang pula mereka kata turut bersedih di atas pemergian isteri saya,” katanya.

Selepas kematian isterinya, Exly dan keluarganya berkabung. Dalam masa yang sama, pihak syarikat pula bertindak memotong gaji Exly selama 13 hari. Sedangkan pada ketika itu, dia sangat memerlukan wang untuk menguruskan anaknya yang masih kecil.

Tindakan majikan Exly telah mengundang kemarahan warganet dan meminta Exly untuk mengambil tindakan sepatutnya di Pejabat Buruh.


Ini 22 Perkara Kena Buat Bila Ada Anak Lelaki Usia 9 Hingga 12 Tahun, Ikuti Nasihat Pakar Motivasi. Take Note Semua!

Cara mendidik anak dengan betul adalah menjadi ibu yang garang dan tegas supaya anak lebih bertanggungjawab dan berdisiplin apabila dewasa nanti.

Tapi dalam sibuk mendidik anak, kita mungkin terlepas pandang 22 perkara yanga perlu buat untuk anak-anak lelaki.

22 PERKARA KENA BUAT BILA ANAK LELAKI USIA SEMBILAN HINGGA 12 TAHUN.


Rezeki Bersabar! Isteri Risau Soal Bajet Tolak IVF, Selepas 9 Tahun Dikurniakan Kembar.

Memiliki keluarga bahagia adalah kunci rumahtangga itu hidup dalam suasana yang harmoni. Tambahan pula kehadiran cahayamata penyeri buat pasangan suam isteri.

Namun, ada pasangan yang cepat mendapat zuriat dan ada yang sebaliknya. Sudah pastinya pelbagai usaha dilakukan agar mendapat cahayamata buat penyeri rumahtangga.

Biarpun isteri menolak untuk menggunakan kaedah Persenyawaan in vitro (IVF) atas kerisauan bajet dan kejayaan kaedah ini, beliau tetap setia dan mendoakan agar dikurniakan zuriat. Akhirnya doa pasangan ini dimakbulkan setelah 9 tahun berkahwin mereka dianugerahkan sepasang kembar.

Siapa sangka berkat sabar dan sentiasa membahagiakan pasangan, akhirnya ‘rezeki’ datang jua walaupun lama menunggu.

Ikuti perkongsian ini. Moga jadi inspirasi.

Hari ini genaplah anak saya berumur 1 tahun. Pejam celik cepat je masa berlalu.
Rasa macam baru je semalam saya dan isteri berbual pasal nak dapatkan anak.

Masih segar dalam ingatan saya. Malam tu saya menyatakan hasrat yang saya teringin nak ajak wife untuk cuba jalani rawatan IVF.

Dengan selamba isteri saya cakap. “membazirlah B, kan duit tu kita boleh gunakan untuk perkara lain”

Tipulah kalau saya tak tersentak dengan kata² tu. Almaklum dah hampir 9 tahun berkahwin tapi masih belum dikurniakan zuriat. Mestilah saya berhasrat untuk ikhtiar.
Malah saya cuba meyakinkan isteri masatu.

“Duit kita boleh cari, tapi untuk dapatkan anak. Belum tentu kita boleh dapatkan?.”

Isteri saya membantah lagi sekali.
“Ye tahu kita mesti cuba, tapi belum tentu kita buat terus jadikan, kalau tak jadi rugi je bayar dah la mahal. Baik duit tu kita buat pergi umrah. Doa depan Kaabah.”

Saya agak hampa dengan jawapan tu.
Sebagai seorang suami yg bekerja berhempas pulas.
Saya yakin saya mampu untuk cari duit sebanyak tu untuk mencuba asalkan kami boleh dapat zuriat sendiri.

Setelah mendapat respon yg agak mengecewakan. Malam tu saya cuba mengasingkan diri dari isteri.
Biasalah merajuk orang laki.
Dalam hati saya beranggapan isteri saya tak serius untuk dapatkan anak walau telah hampir 9 tahun menunggu.

Saya pun ambil bantal dan baring depan tv.
Saya bagi alasan nak tunggu tengok bola start. Padahal dalam hati sebenarnya saya amat kecewa. Tapi saya jarang tunjuk depan isteri saya apa yg saya rasa.

Naluri seorang isteri memang takkan dapat dipisahkan. Beliau dapat merasakan yg saya sedang merajuk.
Malam tu lebih kurang jam 2 pagi isteri saya kejut ajak saya masuk bilik.
Saya pun pura² mengatakan tunggu game bola pukul 2.45 pagi.

Tak lama lepastu isteri saya peluk saya erat².
Kemudian melutut dihadapan saya.
Dia mintak maaf, buat saya terasa hati katanya. Saya hanya diam dan pura² tak tahu.

Tak lama lepastu isteri saya dengan bersungguh bercerita. Dia mengatakan sebagai seorang isteri. Siapalah yg taknak anak. Semua orang nak anak. Cuma dia taknak saya membazir.

Saya pura² keraskan hati. Biasalah, nama pun lelaki. Dalam rumah tangga, mesti ada pasang surut. Mana ada orang bahagia 24 jam. Mesti akan ada waktu yg mereka akan tergelincir sekejap.

Tak lama berselang, saya lihat isteri saya menangis sebab saya tak layan dia. Dia masuk bilik dan ambil Alquran. Dia halang pandangan saya dari lihat TV. Tak lama lepas tu dia letak Alquran di hadapan saya.

Sambil memegang Alquran Isteri saya berkata.
“Demi nama Allah.
Sesungguhnya saya memang nak sangat anak. Tetapi belum rezeki kita.
Tolonglah faham, bukan saya taknak anak. Cuma taknak kita bazir duit.”

Setelah melihat kesungguhan isteri memujuk hati saya. Barulah saya yakin dengan kata2 beliau walau ada sedikit merajuk lagi.

Saya tanya dia. “Betul ni? tak main².”

Isteri saya bangun dan peluk saya. Mana mungkin nak main² hal macamni.
I sendiri memang nak sangat anak. Tapi I kan dah operate. Doktor cakap dalam tempoh 2 tahun ni kita akan dapat anak. Kita sabarlah sikit. InshaAllah dalam masa terdekat kita akan dapat anak.

Allahuakbar.
Malam tu sedikit sebanyak membuat hubungan kami semakin erat. Saya pun bangun dan ambil semula bantal dan masuk ke bilik.

Tak lama lepastu isteri perli saya. “Bukan ke tadi u nak tengok bola, pergilah baring dekat depan tu.” “tak apalah, bola tu bila² boleh tengok.”

Sesungguhnya, Allah maha mendengar. Apa yang diperkatakan oleh isteri dihadapan Alquran. Benar² terjadi.

HAMIL

5 minggu berselang.
Isteri saya pulang dari kerja.
Beliau bersalaman dengan saya yg berada depan tv dan terus masuk ke bilik mandi.

Saya macam biasa. Malam minggu wajib tonton EPL dulu. Tak lama berselang isteri keluar dengan towel dalam keadaan menggigil.

“Cuba U tengok ni”

Dia tunjuk pregnancy test ada 2 line.
saya agak terkejut dan happy sekejap.
Saya pun pura² cakap.

“Nanti call lah adik u tanya. Betul ke mengandung kalau macamtu.
Kadang benda ni bukan boleh percaya sangat.”

Saya pura² menenangkan keadaan.
Sebab taknak terlalu berharap.
Kalau tak ada nanti kesian pulak wife.

Wife saya pun menghubungi ahli keluarganya memaklumkan keadaan tersebut.

Saya pun dengan pantas pura² nak mandi jugak. Masuk je bilik air. Bukak pancu4 air tu laju-laju. Selaju mana air tu jatuh. Selaju itulah airmata saya mengalir kegembiraan.

Hanya Allah yg tahu masa tu.
perasaan setelah kian lama menunggu.

Keesokannya saya pergi kerja macam biasa.
dalam pukul 12 tengahari macamtu isterinsaya call mengatakan yg beliau disahkan hamil 5 minggu.

Sekali lagi airmata jantan ni mengalir baq hang. Tapi terpaksa cover².
takot kawan tempat kerja nampak saya menangis kegembiraan.

Setelah pulang ke rumah.
Perkara pertama sekali saya cakap dengan isteri. Berhenti kerja dan saya cakap saya akan tanggung semua perbelanjaan rumah selepas ni.

Sebelum ni bukanlah tak mampu tanggung semua. Tapi isteri bekerja sebab nak hilangkab bosan tinggal dirumah sepanjang hari.

Doa seorang isteri yg bersungguh² untuk memujuk hati suaminya.
Allah makbulkan.

Bukan 1 anak tuhan bagi.
sepasang sekali gus.

Alhamdulillah, berkat bersabar.
Akhirnya Allah beri tepat pada waktunya.
Tanpa perlu jalani rawatan ivf. Kami dapat anak secara normal. Berkat doa seorang Isteri yg sentiasa bersabar.

Sekarang kedua² anak ni lah yg meneman isteri saya dirumah saat saya terpaksa berjauhan. Dan isteri tak lagi rasa sunyi sebab dia sebuk uruskan kedua² doktor yg sedang membesar ni.

Saya redha saya kurang diberi perhatian.
Asalkan perhatian untuk kedua² anak saya di beri secukupnya. Saya taknak anak² saya kurang kasih sayang.

Dan terima kasih saya ucapkan kepada yg menyumbang hadiah basikal untuk kedua² anak saya dan yg telah menyumbang duit untuk saya beli kek kepada mereka.
Semoga murah rezeki anda semua.

Dan saya berharap buat insan diluar sana yg masih belum dikurniakan anak.
Jangan putus harap.
teruskan berdoa. Doa adalah senjata orang mukmin Jangan pernah berputus asa dalam berdoa, in shaAllah, Allah kabulkan…
Cepat atau lambat pasti hadir.


Jika Mahukan Anak Jadi Hebat, Berhenti Menakutkan Mereka. Awas, Kesan Kata-Kata Itu Ibarat Doa!

Anak-anak ibarat kain putih, sebagai ibu bapa kitalah yang mencorakkannya. Semasa seseorang bayi itu lahir, mereka mempunyai potensi untuk menjadi seorang genius.

Jika seorang bayi itu tidak cacat maka dia mempunyai segala yang di perlukan untuk dia boleh menjadi cemerlang. Jika otaknya dirangsang dengan sempurna, dia pasti boleh mencapai tahap genius.

Menurut Dr Rozieta Shaary atau lebih dikenali sebagai Ibu Rose yang juga Parenting Guru, ibu bapa cemerlang yang mahu membina anak-anak yang positif perlu melihat anak-anak mereka yang masih kecil sebagai seorang yang berkebolehan, cekap dan berjaya bila dewasa nanti.

“Saya suka membuat andaian yang mudah difahami untuk menerangkan lagi perkara ini. Sekiranya kita andaikan anak kecil itu seperti sebuah kereta, maka semasa dia baru lahir, dia adalah ibarat sebuah kereta sport yang boleh meluncur laju dan mempunyai kapasiti enjin yang besar. Namun jika pemandunya tidak menggunakannya dengan sepenuhnya, tidak ada guna kuasa yang ada pada kereta itu.

Untuk menjadi juara , ibu bapa dan anak mesti dapat bertahan hidup di dalam dunia penuh cabaran ini. Ini memerlukan kekuatan disiplin yang tinggi terutamanya bagi ibu bapa. Ibu bapa mesti mengawal diri dan senantiasa memastikan diri memberi input yang baik kepada anak-anak.

Pertama, ibu bapa mesti mengawal perkataan yang keluar dari mulut. Jika mahu anak jadi berani, berhentilah menakutkan mereka. Jika mahu anak menjadi baik, berhentilah mengatakan mereka jahat. Jika mahu anak yang berdisiplin, berhentilah mengatakan mereka itu ‘ hyperactive’. Perkataan yang keluar daripada mulut kita akan memprogramkan otak anak-anak kita,” ujarnya lagi.

Bila perkataan itu terlalu kerap dia kaitkan kepada anak itu, maka anak itu akan mengambilnya sebagai milik dia. Dia akan mengaitkan imej kendirinya dengan perkataan itu. Bila itu sudah menjadi miliknya, maka menukarnya menjadi payah. Pada peringkat ini, ia bukan sekadar mental sahaja, tetapi jiwa juga terlibat.

“Terdapat ibu bapa yang tidak suka menggunakan perkataan positif kepada anak-anak mereka contohnya, comel, bijak, rajin, cantik dan sebagainya. Kononnya pada pendapat mereka, anak-anak yang selalu dipuji akan bengkak kepala mereka. Nanti, anak akan menjadi bongkak.

“Memuji sebenarnya tidak meninggalkan kesan negatif jika dilakukan dengan betul. Contohnya, jika anak itu bijak, katakan dia bijak dan kemudian tanya dia mengapa dia suka menjadi bijak. Semasa itu semaikan nilai-nilai murni untuk menjadi pendorong dia untuk menjadi bijak.

“Contohnya, dia menjadi bijak dan suka belajar kerana dia mahu menolong orang lain menjadi bijak juga. Walaupun pada usia yang masih kecil. Janganlah membandingkan kebijaksanaan dia kelembapan budak lain pula. Kemudiannya memuji dia melangit tinggi. Inilah yang membawa takbur.

Jika mereka tidak suka bergaul dengan orang lain, janganlah itu sahaja yang disebut berkali-kali. Jangan pula mengait perkara itu sebagai peribadinya. Gunalah perkataan yang boleh memprogramkan dia untuk suka bergaul.

“Contohnya, ” Fia, suka berkawan, nanti bila Fia dah kenal kawan, Fia suka bermain dengan dia, kan?” Ini menyediakan anak itu untuk menerima identiti asing ini dan menjadikannya hak dia. Gambaran ini disemaikan di minda mereka sedari kecil lagi,”ujar Ibu Rose lagi.

Mempunyai imej kendiri yang positif adalah perisai yang paling penting untuk berjaya hidup di dalam dunia yang penuh negatif ini. Oleh itu adalah amat penting bagi ibu bapa membina imej kendiri yang positif di dalam anak kecil mereka. Janganlah mengaitkan perkara-perkara yang negatif dengan diri anak-anak.


Soalan Dijawab Dengan Teratur Dan Jelas, Ketua Pengarah Kesihatan Malaysia Bukan Calang-Calang Orang.

Saban hari kita akan mendapatkan laporan terkini daripada Kementerian Kesihatan Malaysia termasuk Ketua Pengarah Kesihatan, Datuk Dr Noor Hisham Abdullah tidak jemu tampil memberikan laporan terkini.

Setiap kali beliau muncul disesi sidang media, para netizen memuji cara beliau menyampaikan laporan dan menjawab soalan daripada wartawan dengan jelas dan teratur.

Menerusi FB, InspirasikuMahathir, perkongsian mengenai latarbelakang ketua pengarah KKM ini sudah tentu menarik perhatian ramai setelah sering muncul menyampaikan maklumat terkini virus bahaya ini.

Ikuti perkongsian ini.

Insan ini tak kenal erti penat dan lelah. Kita lihat bagaimana dia berhadapan dengan wartawan di depan lensa kamera semasa sesi sidang media.

Very composed dan semua soalan dijawab dengan teratur agar kita faham setiap jawapannya, walaupun ada antaranya adalah soalan ulangan.

Dia tak jemu. Jom pagi ni kita baca sejarah dan pengalaman beliau dan titipkan doa agar beliau terus diberikan kekuatan dalam menghadapi situasi ini!

BUKAN CALANG-CALANG ORANG

*KELULUSAN

1. Medical Doctor M.D (UKM) 1988
2. Master of Surgery M.S (UKM) 1994
3. Royal Australasian College Of Surgeons Fellowship Training in Breast Endocrine Surgery 1997
4. Academy of Medicine Malaysia (A.M.) 1998
5. Fellow Academy of Medicine Malaysia (F.A.M.M) 2004
7. Advanced Management Program, Oxford Business School, UK 2008

*PENGALAMAN

– Ketua Pengarah Kesihatan 01.03.2013

-Timbalan Ketua Pengarah Kesihatan (Perubatan) 29.01.2008

-Ketua Jabatan Pembedahan Payudara Endokrin dan Pembedahan Am Hospital Putrajaya 16.08.2002

– Ketua Unit Pembedahan Payudara Endokrin , Jabatan Pembedahan, Hospital Kuala Lumpur 16.01.1998

-Fellowship in Endocrine Surgery, Royal North Shore Hospital, University of Sydney Australia 1997-1998

-Fellowship in Breast Endocrine Surgery, Royal Adelaide and Queen Elizabeth Hospitals University of Adelaide Australia 1997

– Pakar Pembedahan Am, Hospital Kuala Terengganu 01.07.1994

-Master of Surgery Universiti Kebangsaan Malaysia, Hospital Kuala Lumpur 1990-1994

-Medical Officer Accident and Emergency Department, Hospital Kuala Lumpur 02.10.1989

– House Officer University Hospital Kuala Lumpur 01.08.1988

*SPECIAL APPOINTMENT:

– Royal Australasian College of Surgeons foundation visitor in Hong Kong 2008

– Sri Lanka College of Surgeon special guest Colombo 2010

– British J Surgery Lecture (Birmingham) 2010

– 23rd Japanese Association of Endocrine Surgeons Lecture, Tokyo, Japan 2011

– Indian College of Surgeons S Vittal Oration, Kodaikanal, India 2011

– 13th Congress of Asian Association of Endocrine Surgeon Plenary Lecture, Singapore 2012

– Royal Australasian College of Surgeons International Visitor, Kuala Lumpur 2012

– General Surgeons of Australia International Guest, Hobart, Tasmania 2012

– Fellow of the Royal College of Physicians London, UK 2012

– Goatcher Surgeon in Residence 2013, Royal Perth Hospital 2013

*ANUGERAH

1. 5 April 2014
Darjah Sri Sultan Ahmad Shah Pahang (SSAP)
2. 26 Ogos 2013
Darjah Yang Mulia Pangkuan Negeri Pulau Pinang (D.M.P.N.)
3. 17 Mei 2013
Darjah Seri Paduka Mahkota Perlis (S.P.M.P.)
4. 17 Mei 2010
Darjah Dato’ Paduka Mahkota Perlis (D.P.M.P.)
5. 2 Jun 2007
Panglima Jasa Negara (P.J.N.)
6. 5 Jun 2004
Kesatria Mangku Negara (K.M.N)

*ANUGERAH LAIN

1. Perkhidmatan Cemerlang Tahun 2000, HKL
2. Perkhidmatan Cemerlang Tahun 2004, JKWPKL

Semoga beliau terus diberi kesihatan untuk terus memberi laporan terkini mengenai penularan wabak ini.

Sumber: InspirasikuMahathir , Kementerian Kesihatan Malaysia, Nor Hisham Abdullah


Walau Dah Kahwin Lama, Suami Jangan Abai Pikat Isteri. Itu Petua Nak Bahagia Kena Tahu.

Sudah pastinya sebuah perkahwinan bahagia ini apabila setiap pasangan supaya inginkan sebuah perkahwinan yang sentiasa sakinah dan berkekalan hingga jannah!Demi perkahwinan yang harmoni, sudah pastinya kita akan amalkan sebarang petua perkahwinan bahagia.

5 cara memikat wanita yang harus suami tahu

1. Nada suara rendah dan lembut

Sentiasa menggunakan nada suara lembut. Suami tak perlu berteriak pada isterinya kerana ia akan membuatkan isteri malu.

Dengan nada rendah, isteri akan rasa dihargai oleh suami. Kemudian bisikan ke telinga isteri bahawa dirinya begitu cantik pada hari itu atau katakan betapa beruntungnya anda memiliki isteri seperti dia.

Ramai isteri kini tertanya-tanya kenapa sebelum kahwin suami seringkali memuji. Tapi berubah 360 darjah selepas kahwin. Siap kasar pulak tu.

2. Rapatkan wajah ke muka isteri

Suami juga perlu tahu cara memikat wanita dengan merapatkan wajah ke muka isteri tanpa melakukan sentuhan. Kemesraan akan terpancar dari hembusan nafas anda pada isteri.

Kemudian, pandang wajah isteri dan bisikkan kata-kata cinta. Walaupun sudah lama mendirikan rumah tangga, namun tak ada salahnya untuk anda ungkapkan cinta dan kasih pada isteri.

Bahkan, ia akan mencambahkan perasaan itu pada perkahwinan kalian berdua. Inilah antara cara memikat wanita yang berkesan untuk sejukkan hati isteri yang sedang merajuk atau marah.

3. Mencari kesukaan isteri

Banyak suami tak tahu apa yang isteri suka dan tak suka. Mereka tak fikir pun tentang itu.

Malah, anda juga perlu tahu apakah perkara yang boleh membuatkan isteri bersemangat menjalani kehidupannya seharian seperti mengajak isteri menonton wayang, berbelanja keperluan isteri ataupun sesekali anda menyediakan makanan kegemaran isteri.

Perkara-perkara ini akan membuatkan isteri rasa dicintai lantas membuatkan si dia merasa cukup istimewa di hati suami.

4. Jangan kritik penampilan isteri

Ingat ya para suami, jangan sesekali kritik penampilan isteri tapi sekadar memberi cadangan pakaian tertentu taklah mengapa.

Tapi kalau selalu sangat anda cuba menentukan pakaian yang perlu dia pakai, anda bakal dirundung masalah terutama apabila isteri mengganggap dia tak berdandan cantik di hadapan suami ketika berada di dalam rumah ataupun saat berada di luar.

Jika boleh elakkan seperti kata-kata begini yang boleh menyakitkan hati isteri,

“Buruknya baju awak hari ini.”

“Tak reti pakai make up ke?”

5. Memuji cara isteri berfikir

Cara memikat wanita yang seterusnya adalah dengan memuji setiap apa yang difikirkan isteri. Seperti puji kecerdasaannya memberikan idea dan sebagainya.

Selain itu, berikan kata-kata positif ketika isteri berjaya melaksanakan tugasnya dengan baik seperti membasuh pakaian, membersihkan rumah dan mengasuh anak-anak dengan baik yang dapat dilihat dari sudut kecermerlangan anak-anak dalam akademik mahupun kehidupan sosial.

Kalau nak tahu, isteri memang pantang dipuji, maka kembang semangkuk laa hidung isteri nanti bila selalu dipuji suami.

Apatah lagi, ia mampu membuatkan rasa cinta isteri bercambah dari hari ke hari.

Sebagai contoh anda memikirkan cara mengurangkan bajet kewangan rumah. Kemudian isteri berkongsi buah fikiran yang bernas lantas suami berikan pujian diatas idea tersebut. Pasti isteri rasa bangga.

Kalau beri pujian pada masakan isteri dengan mengatakan sedap dan lazat juga boleh membuatkan isteri suka berkali kali.

Kawan-kawan,
Kesimpulannya, suami hargailah isteri anda kerana pengorbanan isteri tak dapat dibalas dengan wang ringgit dan jaga hati mereka kerana lumrah wanita mudah tersentuh hatinya.

“Isteri adalah cerminan sikap suaminya.”

Isteri Adalah Cerminan Sikap Suami.

Hafizul Hakim Bin Haji Mohamad Kerta
Zagreb, Croatia.
11:24 malam.


Biarpun Bapa Sudah Tiada, Syafiqa Buktikan! Anak Allahyarham Mr.Os Kini Bergelar Doktor

Sesungguhnya peranan ibu bapa antara faktor kecemerlangan seseorang anak itu. Inilah yang dikatakan anak adalah cerminan ibu bapa. Nyata terbukti apabila anak kepada pelawak terkenal, Allahyarham Mr. Os atau Mohd. Yusof Abdul Hamid iaitu Syafiqa Hayra, 26, berjaya menamatkan pengajiannya pada peringkat Ijazah Sarjana Muda Perubatan dari Universiti Mansoura, Mesir dengan keputusan cemerlang pada Januari lalu.

Menurut laporan Harian Metro, kejayaannya yang dikecapi adalah sokongan daripada arwah ayahnya.

“Jujurnya, dalam kegembiraan yang dikecapi atas pencapaian hari ini, sebenarnya saya turut bersedih kerana arwah ayah tidak sempat melihat kejayaan saya.

Ijazah ini hadiah untuk arwah ayah.

“Alhamdulillah, kejayaan ini amat besar maknanya dan terima kasih kepada arwah yang sering memberi semangat untuk meneruskan cita-cita.

Arwah selalu berpesan supaya saya menjadi seorang doktor yang berbakti kepada masyarakat kerana Allah,” ujarnya.

Mr. Os meninggal dunia di Hospital Selayang pada 8 April 2016 akibat menderita kanser paru-paru.

Sumber:  Instagram Syafiqa Hayra via Harian Metro


“7 Tahun 7 Kek Birthday. Pengsan Mak Hang.” Che Ta Penuhi Hajat Aaisyah Sempena Hari Lahir. Mak & Anak Lawa, kek Pun Cantik!

Aaisyah Dhia Rana, Siapa yang tak kenal dengan si kecil yang cantik molek ini. Persis seorang puteri, wajahnya yang ditata rias baru-baru ini  membuatkan ramai terpaku.Bukan tidak pernah anak perempuan kesayangan Rozita Che Wan dan Zain Saidin ini memakai mekap, namun kali ini tampilannya cukup berbeza. Rupa-rupanya itu adalah untuk sambutan hari lahirnya yang ke tujuh tahun.7 taun 7 bday kek ! pengsan mak hang 😝 @aaisyahdhiarana111.

Itu kapsyen yang dimuat naik Che Ta bersempena hari kelahiran anak perempuannya semalam.

Perkongsian tersebut dimuat naik beserta beberapa keping gambar anaknya serta kek yang diperoleh pada majlis sambutan hari lahir Aaisyah yang bertemakan biru pink.

Rata-rata warga maya terhibur dengan perkongsian Che Ta mengenai permintaan anak perempuan tunggalnya itu.


Isteri Jangan Tak Ucap Terima Kasih Pada Suami.  Walau Simple, Tapi Besar Makna & Kesannya!

Ucapan terima kasih adalah lafaz yang diucapkan sebagai tanda menghargai kebaikan yang dilakukan oleh seseorang kepada seseorang yang lain, kepada diri kita dan orang lain.

Pun begitu, ketikanya kebaikan seseorang tidak mampu untuk dibalas dalam bentuk perbuatan, harta atau kewangan.  Hanya dengan ucapan terima kasih, sudah cukup sebagai tanda pujian dan penghargaan lebih-lebih lagi buat insan yang telah banyak berkorban buat diri kita.

Memahami betapa pentingnya ucapan terima kasih ini, Encik Matt berkongsi pandangannya di fb miliknya dengan mengingatkan isteri jangan lupa untuk ucapkan terima kasih kepada suami. Mengapa dia berpesan begitu, jom kita baca perkongsian daripadanya.

ISTERI

Jangan lupa sentiasa ucap TERIMA KASIH kepada suami. Sediakan makan minum,pakaian yang terbaik buat suami. Cuba fahami keadaan emosi suami,cuba fahami apa yang suami suka dan tidak suka. Penat dia,stres dia ditempat kerja,stres dia dengan hutang,stres dia dengan pelbagai bil-bil di rumah. Ketika ini pentingnya sokongan,dorongan dan kata-kata semangat dari seorang isteri.

Pegang tangan suami. Cium tangan dia. Abang terima kasih penat cari rezeki untuk kami,terima kasih siang malam buat yang terbaik untuk kami. Terima kasih didik kami dengan agama. Maafkan sayang jika ada salah silap atau bebankan abang. Sayang sentiasa doakan kebaikan untuk abang. Sayang sayang abang kerana Allah dan Rasul.

Saat berjauhan mesej suami,hantar gambar anak-anak diwhatsapp dan sentiasa doakan suami agar dijauhkan dari segala fitnah.

Subhanallah kadang-kadang kata-kata dan doa ini buatkan seorang suami rasa sangat diharga,dicintai.

Fahamilah tanggungjawab suami bukan sahaja untuk memastikan isteri dan anak-anak bahagia,kenyang dari lapar,sihat dari sakit dan bukan sahaja untuk memastikan isteri dan anak-anak rasa selamat,tenang,dihargai,dicintai,disayangi selalu.

Bahkan tanggungjawab seorang suami untuk memastikan agar isteri dan anak-anak terselamat dari Azab Allah s.w.t,terselamat dari azab kubur,lepas titian sirat,terselamat dari huru hara padang mahsyar dan Memastikan isteri dan anak-anak bersama masuk syurga Allah s.w.t.

ISTERI.

Sabarlah dengan emosi suami selagi tidak mencederakan anda. Sabar dan redha jika dimarahi suami. Jangan melawan ketika suami memberi nasihat,marah. Jangan tinggikan suara ketika memanggil suami. Jangan sesekali aibkan suami difacebook mahupun dipejabat hatta kepada ibu bapa kita sekali pun. Sebaliknya Jadilah pendengar,penasihat yang setia buat suami.

Ketahuilah REDHA seorang suami Syurga buat isteri.


Daun Oregano Bukan Guna Untuk Masakan Barat Je, Tapi Boleh Jadi Penawar Batuk!

Bila musim-musim hujan begini biasanya kesihatan keluarga sering juga terganggu. Sering batuk dan selesema umpamanya.

Selain perlu makan ubat yang disarankan doktor untuk merawatnya, ada baiknya mencuba dengan rawatan menggunakan daun oregano.

Bagaimana caranya, jom kita pelajari daripada perkongsian di fb ini.

“Ni lah ubat yg sya selalu bagi ank2 minum sekiranya batuk dan kahak menjelma lagi..alhamdulillah ank2 sesuai dgan herba ni.”

CARA PENYEDIAAN :

Kebanyakan orang akan rebus atau letak air panas dengan daun ni tapi sya tidak.

1.  Cuci dulu bersih-bersih, lepas itu panaskan daun ni di dalam kuali yg xda minyak sehingga lembik.

2. Kemudian tumbuk sampai lumat dan perahkan ambik airnya saja.

3. Selepas tu,  saring air tadi sehingga xda hampas daun.

4. Bolehlah bagi anak-anak minum begitu sahaja.

“Anak sya dari baby lagi dah sya bagi minum..alhamdulillah kahak akan keluar ikut najis dan kekadang mereka akn muntahkan kahak yg degil..sya pun minum juga sekiranya batuk dan kahak datang lagi”

Sumber : Orange Jus via Kebun Bandar Jom Tanam Sendiri

Ini pula perkongsian daripada Azian Buaian Kuntum via KGTTS berkenaan beberapa cara untuk manfaatkan daun origano ini. Jom fahaminya.

“Bagus O R EG A N O india kata kawan i ni. Ubat batuk homemade. Org Melayu panggil pokok Bangun~bangun”

CARA 1
“Saya rebus je. 3 helai daun. 2gelas air. Bila air tinggal segelas tutup api. Suam sikit minum.minum 2 kali shari.”

CARA 2

“Cara kawan cina minum cam ni”

1. Ambil 4 atau 5 helai daun oregano .

2. Steam daun ni lepas tu perah air dia keluar.

3. Lepas tu tambah 1 teaspoon pure honey.

4. Jus yang diperah, bagi 2 kali pagi & malam.

“Memang berkesan untuk batuk. Berkesan untuk anak2 daripada makan ubat batuk. Hanya minum jus tu satu hari dah pulih.”


Jika Ada Anak Lelaki Usia 9 Hingga 12 Tahun, Penceramah Motivasi Kongsi 22 ‘Life Skills’  Ibu Ayah Kena Alert.

Tidak dinafikan cabaran didik anak millennia di zaman sekarang boleh buat ibu ayah jadi migrain. Salah pendekatan boleh menjadikan si kecil lebih agresif . Malah ia juga akan beri kesan kepada perkembangan anak itu.

Lebih merisaukan apabila mempunyai anak lelaki. Sudah tentu ada cabarannya tersendiri. Ini yang ditegaskan oleh penceramah motivasi oleh Akhi Fairuz yang berkongsi 22 cara untuk didik anak lelaki pada usia 9 hingga 12 tahun.

Jika Tuan Puan ada anak lelaki yang berusia 9 ke 12 tahun, mohon baca sampai habis perkongsian ini:

1. Tolong sangat-sangat untuk jelaskan kepada mereka tentang akil baligh. Ilmu yang mereka pelajari di sekolah tak mencukupi sebagai bekalan menempuhi alam remaja.

2. Akil baligh dikupas dengan baik dalam subjek Pendidikan Islam/ KAFA. Namun, ada anak-anak kita yang tak dapat relate dengan realiti yang bakal berlaku kepada mereka.

3. Contoh yang pertama, mereka masih samar-samar memahami bagaimana proses akil baligh itu terjadi. Yang mereka faham, air mani akan keluar setelah berlakunya mimpi basah. Mimpi basah pula sering dinisbahkan sebagai mimpi yang menyeronokkan, malam pertama dan lain-lain.

4. Oleh yang demikian, ada kalangan remaja lelaki sekolah menengah mengaku tak mandi wajib bila keluarkan air mani sendiri dengan cara melakukan onani. Puncanya, beliau hanya ‘beriman’ perlu mandi wajib bila air mani keluar melalui mimpi basah sahaja.

5. Inilah masalah terbesar hari ini Tuan Puan. Ada dikalangan anak-anak kita ‘akil baligh’ sebelum akil baligh yang sebenar. Bukan sebab mimpi basah, tetapi mengeluarkan air maninya sendiri.

6. Setakat pengalaman saya bersama pelajar sekolah, adik-adik ini telah peroleh rangsangan seksual lebih awal melalui drama, filem, pembacaan sehinggalah terjebak dengan pornografi.

7. Istilah melancap, toceng, bukan lagi asing dalam kalangan anak-anak lelaki di sekolah rendah. Bagi mereka, perkataan itu melucukan hingga dijadikan bahan gurauan. Mereka tahu ada dikalangan rakan-rakannya yang sudah buat benda itu.

8. Kesian mereka, sungguh naif sekali! Sudahlah akil baligh seawal usia 9 tahun, menonton video lucah dan melakukan onani, bahkan tak tahu menahu itu yang dirinya telah akil baligh!

9. Hal bagaimana terjebak dengan video lucah dan onani saya telah sentuh sebelum ini. Pornografi sangat mudah diperolehi oleh mereka. Samada dari handphone yang Tuan Puan berikan atau menjadi mangsa sex grooming di media sosial atau rasa ingin tahu melalui pop up perempuan tak berpakaian yang berlegar di internet atau melalui kawan sekolah atau juga video lucah yang disimpan dalam handphone ayahnya sendiri.

10. Mak ayah, please ingatkan anak-anak akan hal ini. Anak-anak perlu tahu kesan dari menonton pornografi. Ia akan mendorong individu merangsang diri sendiri dengan melakukan onani. Mereka juga perlu tahu air mani itu anugerah yang Tuhan berikan kepada lelaki, penerus generasi ke generasi. Ia amanah dan tanggungjawab! Ajar mereka secara praktikal cara mandi wajib yang sebenar.

11. Mungkin ada lelaki di luar sana yang skeptikal dengan isu melancap ni. Bagi mereka biasalah budak lelaki buat onani. Eh! Come on! Yang saya cerita ni kes budak sekolah rendah seawal 7 8 tahun yang beronani. Bayangkan apa yang boleh berlaku kepada mereka 2 ke 3 tahun akan datang. Melakukan onani dan menonton pornografi berkait antara satu sama lain. Bermula dari ingin tahu, akhirnya ketagih. Akhirnya, anak-anak ini memahami seks dari sumber yang salah dan bakal merosakkan dirinya dan orang lain.

12. Baik, cukup hal berkaitan akil baligh dan mandi wajib. Sekarang, saya nak huraikan pula tentang perubahan fizikal dan emosi anak-anak.

13. Tuan Puan, perkara yang sering saya ingatkan kepada adik-adik di sekolah adalah tentang bau badan. Kadang-kadang ada pelajar yang dipulau oleh kawan-kawan dek bau ketiak yang busuk ya ampun.

14. Kita sebagai mak ayah tolonglah ingatkan pasal hal ini. Kata pada mereka, lepas akil baligh, bau badan muncul. Paling ketara, di ketiak. Maka, belilah deodarant untuk mereka gunakan.

15. Beli sahaja tak cukup, Tuan Puan kena tunjukkan pula cara nak guna dan berapa kali sehari nak kena sental ketiak tu. Seterusnya, kena pantau.

16. Untuk pengetahuan Tuan Puan, ramai budak lelaki di luar sana yang pandang ringan penggunaan deodarant. Mereka lebih selesa tepek bedak pada ketiak. Biasalah, budak lelaki, benda macam ni dia anggap tak penting, leceh dan menyusahkan.

17. Selain dari itu, Tuan Puan kena tekankan mengenai perubahan fizikal pada tubuh badan. Suara semakin garau, ketinggian, badan makin sasa, bulu tumbuh serta rasa tertarik kepada lain jantina.

18. Tuan Puan tahu tak ada pelajar di sekolah menengah yang payah gila nak cukur bulu ari-ari di bahagian zakar dan ketiaknya? Benda macam ni kita kena sebut dan ajar. Jangan anggap anak kita tahu semua benda. Atau jangan anggap anak kita akan tahu sendiri. Ini mindset yang salah!

19. Dalam Islam, bulu-bulu ini perlu dicukur atau digunting dalam tempoh masa 40 hari. Sebut pada anak, ini sunnah Nabi. Kalau sahabat non muslim ada baca post ni, lakukan juga hal yang sama. Ia ilmu universal. Dah panjang, cukurlah kan. Takkan nak biar panjang sampai boleh diletakkan pomade? Huhu

20. Sekarang, bab penampilan pula. Tuan Puan, ajarlah anak kita nampak menarik sikit bila berpakaian. Nak jaga penampilan, tak semestinya perlu pakai dan beli pakaian yang mahal. Cukuplah sekadar kemas dan bersesuaian dengan aktiviti yang anak kita lakukan. Jadi, tak adalah anak kita selekeh je sepanjang masa.

21. Paling penting adalah, Tuan Puan wajib ingatkan soal dosa dan pahala. Terangkan dengan jelas segala perbuatan mereka akan dikira sebagai amal soleh atau dosa. Kita dah mendidik mereka dengan baik, maka menjadi tanggungjawab mereka menghindar diri dari dari menjadi hamba Tuhan yang engkar dengan perintahNya.

22. Sebab itu Islam menyarankan mak ayah mengajar anak solat ketika umurnya 7 tahun dan rotan (niat mendidik dan bukan untuk mencederakan) ketika berusia 10 tahun. Cara paling mudah mendidik anak solat adalah melalui perbuatan kita sendiri. Hidupkanlah solat jemaah di rumah. Masa kecil, memang depa akan main-main atas badan kita, panjatlah, jadikan kudalah, tapi lama-lama mereka akan ok. Jangan lupa sekali sekala bawa ke masjid.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Perut Terasa Penuh Dan Kenyang Sampai Jam 6,  Solusi Doktor Buat Anak-Anak, Ibu Ayah Take Note Ya!

Puasa sebenarnya adalah proses memperbaiki tubuh dalaman kita. Mengajar sistem badan agar dapat berehat seketika daripada menjalankan fungsinya setiap hari. Itulah kelebihan berpuasa buat tubuh kita.

Pun begitu dalam memberi waktu rehat, menguatkan anak-anak untuk bertahan lebih lama ketika berpuasa sepanjang hari, menjadi keutamaan kita buat keluarga. Agak susah pada mulanya, namun lama kelamaan mereka mula membiasakan diri.

Katanya hanya menggunakan bahan yang satu ini iaitu chia seed, masalah ketika berpuasa akan dapat diatasi. Malah beri ganjaran yang cukup baik buat tubuh.

PASAL SAHUR

Timbul banyak persoalan. Nak sahur macam mana?

Saya kongsikan satu makanan yang selalu saya amalkan dan cara sediakannya.

Tubuh manusia 70% adalah air. Otak pula 80% air. Tubuh manusia perlukan banyak air.

Salah satu makanan yang dikategorikan sebagai super food ialah chia seeds. Bijirin ini dari Amerika Selatan.

Secara tradisi diguna oleh puak Aztecs dan Mayan. Lelaki yang memburu masuk hutan berbekalkan Chia Seeds yang memberi maksud “kekuatan”.

Chia Seed hebat sebab 28 gram atau dua sudu chia seeds memgandungi:

+ Fiber: 11 gram
+ Protein: 4 gram
+ Omega 3: 9 gram
+ Kalsium: 18% dari keperluan harian tubuh manusia
+ Manganese: 30% dari keperluan harian tubuh manusia
+ Magnesium: 30% dari keperluan harian tubuh manusiadari keperluan harian tubuh manusia
+ Phosphorus: 27%

Chia Seed juga mengandungi Zinc, Vitamin B3 (Niacin), Potassium, Vitamin B1 (Thiamine) and Vitamin B2.

Semua ini penting untuk membekalkan nutrien sepanjang berpuasa.

Dengan kandungan anti oksida yang tinggi, Chia Seed patut menjadi pilihan nombor 1.

Caranya:

1. Masukkan 2 sudu Chia Seed ke dalam air kosong bersuhu bilik.
2. Biarkan selama lebih dari 30 minit. Lebih lama lebih bagus.
3. Chia Seed akan kembang seperti biji selasih.
4. Minum waktu bersahur.

Air tersimpan di dalam Chia Seed. Ia akan terkeluar sedikit demi sedikit.

Seterusnya membekalkan air sepanjang tempoh berpuasa.
.
Perut terasa penuh. Kenyang. Sampai pukul 6 petang masih buang air
kecil.

Itu petunjuk baik. Badan masih banyak air. Kita lebih bertenaga. Ini baru satu contoh. Chia Seed sebenarnya ada pelbagai guna.

Kredit: Dr Rizal Abu Bakar


Bercadang Jual Rumah Pusaka Yang Lama Terbiar, Ni Dikongsikan Stepnya!

Walau harta tidak banyak mana, namun uruslah harta pusaka sebaik-baiknya. Umpamanya bila menyentuh tentang rumah peninggalan orang tua.

Ada orang sayang untuk menjualnya, atas sebab itu rumah dijaga rapi. Namun tidak kurang juga ada keadaannya terbiar begitu sahaja hingga semak samun jadinya dan lagi menyedihkan terbiar lapuk dimamah waktu.

Jika itu kesudahannya, mungkin ada yang bercadang hendak menjual rumah pusaka tersebut.

Mengetahui lanjut proses untuk menjual rumah pusaka ini, ayuh kita fahami perkongsian daripada agen hartanah Sellymiss Laimin.

MENJUAL RUMAH PUSAKA PART A

“Puan, saya nak jual rumah milik mak saya yang dah meninggal dunia boleh tak..apa perlu saya buat”.

Step:

1.Mohon bicara pusaka bagi harta tersebut di Pejabat Tanah (jika nilaian harta kurang RM2 juta), Mahkamah Tinggi ( jika nilaian harta lebih RM2juta).

2. Semasa perbicaraan, boleh membuat pembahagian milik melalui cara faraid, Permuafakatan/ persetujuan bersama, menolak hak.

3. Lantik seorang pentadbir dalam kalangan pewaris dan buat permohanan perlantikan pentadbir bagi harta tersebut.

4. Selepas permohonan pentadbir diluluskan, pindahmilik akan dibuat daripada nama si mati kepada nama pentadbir.

5. Geran akan dikeluarkan atas nama pentadbir.Pentadbir masih tiada hak untuk menjual rumah tersebut.

6. Urusan akhir untuk transaksi penjualan, Pentadbir perlu mohon “ulang bicara” untuk menurunmilik rumah tersebut daripada nama pentadbir kepada pemilik (tempoh biasanya 6 bulan +/-).

7.Atau melalui mohon perintah jualan “order for sell” (tempoh biasanya 3 bulan +/-) untuk pentadbir mendapatkan kuasa menjual hartanah simati


“Selalu Fikir Anak Sebelum Suami…” Wanita Ni Kongsi Beberapa Kesilapan Yang Isteri Selalu Terbuat, Sila Take Note!

Umumnya bagi seorang wanita yang telah berkahwin, kita sering meletakkan dan berharap suami dapat membahagiakan kita dan hidup aman damai sekali gus menjadikan betapa indahnya hidup berumahtangga untuk dikecapi hingga hujung nyawa.

Pun begitu hakikatnya tiada yang sempurna dalam kehidupan ini begitu juga dengan sebuah perkahwinan. Pasti ada yang melakukan kesilapan yang boleh memberi kesan buruk pada hubungan suami isteri.

Mungkin ada merasakan apa yang dibuat oleh mereka itu betul, namun tidak pada pandangan pasangannya. Oleh itu kesefahaman dan komunikasi yang baik sangat penting dalam hubungan suami isteri.

Menyentuh tentang kesilapan-kesilapan yang biasa dilakukan tanpa sedar dalam perkahwinan, seorang isteri ini iaitu Puan Adlil Rajiah yang juga merupakan seorang penulis keibubapaan berkongsi tentang antara kesalahan yang biasa dibuat olehnya dan bolehlah diambil pengajaran daripada perkongsiannya ini untuk kita bina keluarga bahagia.

There’s no such thing as a perfect marriage!

Walau macam mana aman damai pun perkahwinan tu, percaya lah every couple has struggles because nobody’s perfect and everyone makes mistakes. Kali ni saya share 3 mistakes yang saya selalu buat tanpa sedar, sampai kadang-kadang mengeruhkan hubungan dengan suami.

Our marriage isn’t perfect either, but we are always looking for ways to love each other better.

Satu benda yang kitorang selalu audit dalam perkahwinan ialah acknowledging the mistakes we do, dan berusaha untuk tidak mengulanginya pada masa akan datang. Saling menegur, saling menyokong, dan saling percaya untuk work together towards a stronger marriage. InsyaAllah.

So 3 kesilapan dalam perkahwinan yang saya selalu TERRRbuat ialah:

1. SELALU ASSUME SUAMI BOLEH “BACA” APA YANG SAYA FIKIR / RASA

Bila dah lama kawen, kadang-kadang kita rasa dah cukup kenal each other, kita rasa suami patut dah tahu apa kita nak, apa yang kita rasa, tanpa perlu beritahu dia.

Kau gila apa?
Ingat laki kau tok bomoh siam yang tahu luar dalam?

The thing is, your spouse is not a mind-reader, and SO ARE YOU.

So we need to alwaysss communicate about our concerns, desires, wishes, and expectations CLEARLY.

Udah-udah la menyusahkan orang nak kena berteka teki dengan perasaan kau.

2. BILA ADA SALAH FAHAM / BERBEZA PENDAPAT, SELALU NAK MENANGKAN DIRI SENDIRI.

Sedangkan in marriage, suami isteri adalah SATU TEAM. Patutnya sama-sama menang, sama-sama kalah.

Bergaduh, bertekak, berselisih faham suami isteri tu normal. Tapi yang tak normal ialah bergaduh sebab nak vent out anger and frustrations toward each other. Bertekak sebab nak prove siapa betul siapa salah, siapa menang siapa kalah.

Bukan ke suami isteri itu dalam SATU TEAM? Dah tuu??

3. SELALU FIKIR ANAK, SEBELUM FIKIR SUAMI.

Ok mengaku je la. Kita selalu fikir suami last sekali betul tak? Sebab kita rasa suami dah besor boleh urus makan pakai keperluan diri semua sendiri.

Padahal islam pun ajar kita utamakan kebajikan pasangan sebelum anak.

It’s not “happy wife, happy life”.
It is actually “happy spouse, happy house!”
Husbands need to be happy too!

Semoga bermanfaat!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Tengah Solat & Ibu Panggil, Apa Nak Buat? Ustazah Ni Jelaskan Agar Tak Keliru!

Adab seorang anak salah satunya bila disahut namanya  segeralah menjawab dengan nada yang lembut dan menenangkan.

Pun begitu andai di dalam situasi sedang solat, bagaimana pula harus dilakukan oleh seorang anak. Hendak dijawab maka terbatallah solat, manakala jika terus tidak dihirau panggilan ibu, bimbang dianggap anak derhaka.

Memahami kekeliruan ini, ustazah Asma’ Harun berkongsi ilmunya untuk manfaat semua.

Ini perkongsiannya.

PANGGILAN ALLAH VS PANGGILAN IBU

“Assalamualaikum ustazah. Semoga ustazah sentiasa sihat walafiyat. Ustazah, boleh saya bertanya? Bila kita sedang solat, tiba-tiba ibu panggil, mana yang perlu saya utamakan? Adakah saya perlu menjawab panggilan ibu atau teruskan solat?”

JAWAPAN :

Waalaikumussalam. Subhanallah, terima kasih kerana mendoakan kesihatan buat saya. Moga doa ini berbalik buat Puan jua.

Masya-Allah, soalan yang sangat baik. Bagi menjawab persoalan ini, kita perlu melihat kepada jenis solat yang didirikan.

Sekiranya kita sedang mendirikan solat fardhu, maka para fuqaha’ bersepakat tidak boleh untuk seseorang itu membatalkan solat fardhunya dengan sengaja tanpa ada sebarang keuzuran. Mereka berdalilkan firman Allah S.W.T :

وَلا تُبْطِلُوا أَعْمَالَكُمْ
Maksudnya: “Dan janganlah kamu membatalkan amalan-amalan kamu.”
(Surah Muhammad : ayat 33)

Namun begitu, jika panggilan tersebut adalah di dalam keadaan darurat, seperti meminta pertolongan kerana terjatuh, urusan kecemasan melibatkan bahaya seperti nyawa dan seumpamanya, maka dibolehkan untuk membatalkan solat fardhu tersebut.

Manakala bagi solat sunat, para fuqaha’ menetapkan boleh menyahut panggilan ibu dan membatalkan solat sunat. Ini adalah berdasarkan hadis Nabi SAW yang diriwayatkan oleh Abu Hurairah RA :

كَانَ جُرَيْجٌ يَتَعَبَّدُ فِي صَوْمَعَةٍ فَجَاءَتْ أُمُّهُ . قَالَ حُمَيْدٌ فَوَصَفَ لَنَا أَبُو رَافِعٍ صِفَةَ أَبِي هُرَيْرَةَ لِصِفَةِ رَسُولِ اللَّهِ صلى الله عليه وسلم أُمَّهُ حِينَ دَعَتْهُ كَيْفَ جَعَلَتْ كَفَّهَا فَوْقَ حَاجِبِهَا ثُمَّ رَفَعَتْ رَأْسَهَا إِلَيْهِ تَدْعُوهُ فَقَالَتْ يَا جُرَيْجُ أَنَا أُمُّكَ كَلِّمْنِي .

فَصَادَفَتْهُ يُصَلِّي فَقَالَ اللَّهُمَّ أُمِّي وَصَلاَتِي . فَاخْتَارَ صَلاَتَهُ فَرَجَعَتْ ثُمَّ عَادَتْ فِي الثَّانِيَةِ فَقَالَتْ يَا جُرَيْجُ أَنَا أُمُّكَ فَكَلِّمْنِي . قَالَ اللَّهُمَّ أُمِّي وَصَلاَتِي . فَاخْتَارَ صَلاَتَهُ فَقَالَتِ اللَّهُمَّ إِنَّ هَذَا جُرَيْجٌ وَهُوَ ابْنِي وَإِنِّي كَلَّمْتُهُ فَأَبَى أَنْ يُكَلِّمَنِي اللَّهُمَّ فَلاَ تُمِتْهُ حَتَّى تُرِيَهُ الْمُومِسَاتِ . قَالَ وَلَوْ دَعَتْ عَلَيْهِ أَنْ يُفْتَنَ لَفُتِنَ

Maksudnya: Juraij adalah seorang yang sangat kuat beribadat di satu ruang khususnya. Pada satu hari, ibunya datang ketika dia sedang mendirikan solat. Humaid (perawi hadith ini) berkata, Abu Rafi’ menggayakan perbuatan ibu Juraij tersebut seperti yang ditunjukkan oleh Abu Hurairah yang digayakan oleh Rasullah SAW sendiri. Ibu Juraij memanggil anaknya dengan meletakkan tapan tangan pada keningnya dan mengangkat kepalanya seraya memanggil: “Wahai Juraij, ini ibumu, bercakaplah denganku.”

Ibunya mendapati Juraij sedang solat, dan Juraij berkata dalam hati: “Ya Allah, ibuku memanggilku ketika aku sedang khusyuk dalam solat”. Dia memilih untuk terus solat, lalu ibunya pulang dan datang pada kali kedua dan berkata: “Wahai Juraij, ini ibumu, bercakaplah denganku.” Juraij berkata dalam hati: “Ya Allah, ibuku memanggilku ketika aku sedang khusyuk dalam solat”. Dia memilih untuk terus solat.

Ibunya berkata: “Ya Allah, Juraij anakku ini, aku berhajat ingin bercakap dengannya, tapi dia enggan. Ya Allah, jangan Engkau mematikannya hinggalah dia berjumpa (digoda oleh) pelacur. Sekiaranya ibunya mendoakan balasan buruk ke atas Juraij, nescaya dia akan ditimpa balasan buruk tersebut.”
(HR Muslim)

Imam al-Nawawi menyebutkan di dalam Kitabnya Syarh al-Nawawi ‘ala Muslim bahawa para ulamak menetapkan tindakan yang sepatutnya dilakukan oleh Juraij ialah menyahut seruan ibunya. Ini adalah kerana, solat yang didirikan adalah sunat. Ulamak juga menetapkan, meneruskan solat sunat hukumnya sunat bukan wajib, sedangkan menjawab panggilan ibu adalah wajib, dan perbuatan tidak menyahut panggilan ibu adalah derhaka sehingga jatuh pada hukum haram.

Berbalik kepada soalan Puan, kita mestilah mengetahui jenis solat yang didirikan.

1. Sekiranya solat yang didirikan adalah solat fardhu, maka tidak boleh untuk membatalkan solat tersebut.

2. Manakala sekiranya solat yang didirikan adalah solat sunat, maka boleh diberhentikan solat dan menyahut panggilan ibu. Namun jika keadaan jika ibu boleh menunggu tanpa menimbulkan rasa marah dan kecewa, maka meneruskan juga dibenarkan.

Wallahua’lam.

Sumber : Asma’ binti Harun


Patutlah Bila Nasihat Anak Tak Ikut, Rupanya Ada Kesilapan Yang Ibu Ayah Tak Sedar

Patutlah kadang-kala, tengok anak tak dengar cakap. Rupanya ada kesilapan yang kita tak sedar. Bukan mudah rupanya bergelar ibu bapa. Walaupun sudah mempunyai tiga orang anak atau lebih, kita merasakan cara didikan betul, rupanya ada juga yang tersilap. Kita juga sebagai ibu bapa kadang alpa tentang peranan kita sebagai role model.

5 Sebab Kenapa Anak Boleh Jadi Biadap. Mak Ayah Wajib Tahu!

1. Tengah Fasa Egocentric

? Dalam umur 2-4 tahun ni anak kita dalam fasa egocentric lagi. Yang ni takpe, jangan risau. Anak kita nampak macam biadap, tapi sebenarnya dia tengah membina karakter diri. Kita kena bersabar dan tenang tapi jangan sampai tak tegur ye. Kalau anak biadap, kena tegur tapi bagi la SEBAB kenapa perbuatan dia tu salah. Jangan tegur tanpa bagitahu KENAPA perbuatan tu salah.

2. Anak Rasa Tak Selamat

? Kadang-kadang kita teremosi terlebih sangat sampai anak kecil kita rasa tak selamat. Tu la puncanya TRUST anak kita pada kita jadi hancur. Masa anak kecil ni la dia nak kena ada someone yang dia TRUST. Bila anak rasa tak selamat je memanjang, otak dia akan bertindakbalas dengan 3F :

I. Fight ▶ melawan. Ni la antara punca biadap
II. Flight ▶ dia akan jadi penakut dan pasif
III. Freeze ▶ anak jadi konfius dan pendiam

3. Pengaruh Eksternal

? Sepatutnya mak ayah la yang kena pengaruhi anak tapi bila masa kita kurang bersama anak, selalu sibuk memanjang dan hadap handphone 24 jam je maka anak akan cari sumber luar untuk dia ikuti. Tu yang anak jadi mudah terpengaruh dengan anasir jahat di luar sana.

4. Mak Ayah Pendengar Yang Teruk

? Anak biadap ni kadang-kadang sebab dia rasa tak didengari. Ye, tu salah satu cara anak kita nak berkomunikasi dan nak bagitahu kita sesuatu walaupun sebenarnya cara tu salah. Salah kita juga, sebab tak tahu nak baca emosi anak kita. Ada masanya dia perlukan penghargaan kita, ada masanya dia nak kita puji pencapaian dia. Tapi kita tak dengar, sebab kita sibuk dengan hidup kita je!

5. Mirroring
? Yes, anak kita adalah peniru yang sangat hebat. Bila dia nampak kita kurang ajar dengan atuk dan nenek dia, dia akan tiru! Bila dia nampak kira kurang hormat pada suami kita, dia akan tiru! Bila dia nampak kita tak hormat, kasar, biadap dan suka menyuruh tanpa kasih sayang pada isteri kita, anak kita pun akan ikut tiru!


Cara Cuci Air Fryer Lagi Bersih Ikut Pengalaman Ibu Ni. Boleh Follow, Sebab Mudah Sangat!

Apatah lagi dengan adanya perkakasan memasak seperti itu, memudahkan kerja malah dapur tidak lagi berkecah.

Pun begitu dalam keterujaan memasak menggunakan air fryer, tentu ada juga yang belum mahir cara mencuci produk tersebut untuk dipastikan tiada sisa makanan terlekat pada bahagian jaring bakul air fryer.

Nak tahu bagaimana, jom ikuti perkongsian daripada Amanda Tan atau juga dikenali sebagai Amoi Jamu. Diharapkan perkongsian ini bermanfaat.

Peralatan Yang Diperlukan:

Step 1
Pastikan air fryer telah sejuk dan ditutup suiznya.

Step 2

Keluarkan bakul jaring dan letak di tepi

Step 3
Ambil tisu dan lap sekeliling bakul jika ada sisa-sisa minyak yang melekat. Ini bertujuan untuk memudahkan dicuci. Kemudian masukkan semula bakul jaring di dalam air frayer.

Step 4

Setelah itu didihkan air panas di dalam periuk lain dan tuangkan ke dalam air fryer agar kita dapat rendam bakul jaring tadi. Cara menggunakan air panas akan memudahkan sisa makanan yang terlekat pada bakul jaring lebih mudah tertanggal.

Namun selepas 3 mini terendam dan masih ada sisa yang melekat. Teruskan step seterusnya.

Step 5
Masukkan cuka 1 penutup dan kemudian masukkan soda bikarbonat suku sudu.

Kemudian goncangkan bakul air fryer tadi buat seketika. Cara ini akan mudahkan sisa tersebut tertanggal di bahagian jaring. Rendam beberapa minit.

Step 6

Boleh juga guna berus botol untuk membersihkan bahagian bekas jaring.

Step 7
Setelah itu, buang air tadi dan perlu diingat jangan pegang handle tetapi pegang sisi bakul. Setelah itu ambil sedikit sabun dan cuci bersih.

Step 8
Kemudian cuci bakul air fryer pula, seperti biasa. Cuci luar dan dalam. Bahagian hadapan cukup memadai digosok dengan tangan untuk mengelakkan tercalar.

Cara Cuci Badan Air Fryer
Step 1

Simpan wayer dengan menolak ke dalam seperti di dalam gambar.

Step 2
Baringkan air fryer dengan hati-hati. Kemudian basahkan kain dengan air tanpa menggunakan sabun. Pastikan kain di dalam keadaan lembap tidak berair. Bersihkan elemen pemanas dan lap secara membulat.

Step 3
Bersihkan semua bahagian secara lembut.


Tak Selesanya Tumit Kaki Merekah & Kasar. Atasi Masalah Ini Dengan 5 Cara Rawatan Di Rumah!

Apa yang menyebabkan tumit merekah?

Antara petanda awal masalah tumit merekah adalah anda akan lihat kawasan kulit yang kering dan menebal. Ia dikenali sebagai callouse.

Semasa anda berjalan, lapisan lemak di bawah tumit akan lebih mengembang dan boleh menyebabkannya bertambah parah.

Faktor-faktor lain yang menyebabkan tumit merekah termasuk:
• Berdiri lama selama beberapa jam
• Berjalan kaki tanpa alas atau kasut
• Penggunaan sabun yang mengeringkan akan menghilangkan minyak semula jadi kulit
• Pemakaian kasut yang tidak sesuai atau menyokong tumit
• Kulit menjadi kering kerana iklim, seperti suhu sejuk atau kelembapan rendah

Sekiranya anda tidak melembapkan kaki secara berkala, kulit kaki akan bertambah kering lebih cepat.

Rawatan di rumah untuk masalah tumit merekah

1. Pelembap kulit/losyen

Rawatan pertama untuk masalah ini adalah dengan menggunakan losyen badan atau pelembap yang dikhususkan pada kawasan tumit.
Untuk mendapatkan hasil yang bagus, pastikan pelembap anda mengandungi bahan-bahan tersebut:

• Urea
• Asid salisilik
• Asid alfa-hidroksi
• Isomerat sakarida

2. Skrub kaki anda

Kulit di sekitar tumit yang retak selalunya lebih tebal dan kering berbanding di bahagian anggota badan lain.

Dengan merendam dan menyental kaki anda, kaedah ini mampu memberikan hasil kulit yang lebih halus dan licin.

Cara-cara melakukannya:
• Basahkah kawasan kaki anda menggunakan air suam selama 20 minit.
• Gunakan loofah atau foot scrubber untuk menghilangkan kulit yang keras dan tebal.
• Tepuk perlahan-lahan kaki anda dengan kain yang bersih untuk mengeringkannya.
• Sapukan pelembap kulit pada kawasan yang ingin dirawat.
• Pakai stoking untuk elak daripada meninggalkan kesan kaki pada lantai rumah.

3. Madu

Madu mampu berfungsi sebagai ubat semula jadi dalam merawat masalah kulit tumit merekah.
Menurut kajian, madu dikatakan mempunyai sifat antimikroba dan antibakteria.
Penyelidikan juga menunjukkan madu dapat membantu dalam menyembuhkan dan membersihkan luka, serta melembapkan kulit.
Oleh itu, anda boleh menggunakan madu sebagai agen pelembap setelah selesai menyental tumit seperti yang disebut di atas.

4. Minyak kelapa

Minyak kelapa juga sering disyorkan untuk merawat masalah kulit kering seperti ekzema, dan psoriasis.

Ia dapat membantu kulit anda mengekalkan kelembapan. Menggunakan minyak kelapa setelah skrub juga merupakan pilihan yang baik.

Sifat antiradang dan antimikroba yang terkandung dalam minyak ini juga dapat memulihkan tumit daripada mengalami pendarahan mahupun jangkitan.

5. Rawatan semula jadi yang lain

Terdapat banyak lagi jenis rawatan yang boleh anda lakukan dalam merawat masalah ini, walaupun tidak ada yang bukti secara khusus.

Sebilangan besar bahan ini memberikan tumpuan terhadap fungsi melembapkan dan melembutkan kulit.

Ini termasuk:
• Minyak zaitun atau sayur-sayuran
• Shea butter
• Oatmeal dicampurkan dengan minyak, untuk penyentalan

Cara-cara lain untuk elak tumit daripada merekah

Harus difahami bahawa pemilihan kasut yang tepat adalah sangat penting untuk menyokong kaki dan tumit.

Elakkan daripada memakai:
• Sandal yang terbuka dan tapak yang keras
• Kasut yang tidak menyokong tumit kaki
• Kasut yang terlalu ketat
Cara lain untuk mengelakkan tumit merekah ialah:
• Elakkan berdiri dalam satu kedudukan atau duduk dengan kaki yang disilangkan terlalu lama
• Lakukan pemerikasaan kaki, terutamanya jika anda menghidap diabetes atau masalah kesihatan lain yang menyebabkan kulit kering
• Minum banyak air untuk kekal terhidrat


Beli Kereta Mewah Sanggup Ikat Perut, Kereta Sampai Tertunggak RM8500. Lelaki Ini Kongsi Kisah Bikin Netizen Terkejut!

Siapa yang tidak suka jika memiliki kereta mewah. Memandu je ramai yang akan memandang. Namun tentu kos untuk membayarnya setiap bulan ‘boleh tahan’.

Namun ada juga yang tidak mampu, turut ‘terbeli’ dek kerana nafsu nak bergaya. Kesannya, untuk jangka masa panjang, anda mungkin dibelenggu hutang puitang dalam kehidupan. Konsep biar papa, asalkan bergaya, seharusnya tidak menjadi pegangan dalam hidupan kerana ia akan menyusahkan kehidupan anda.

Moga perkongsian ini menjadi iktibar bersama

Kawan nak pinjam RM8500

Termenung saya dalam LRT. Kawan saya nak sangat sangat jumpa saya di KL. Urgent sangat katanya. Sampai di KL jumpa saya,belanja saya berbuka. Lepas solat magrib menangis depan saya merayu sangat nak pinjam duit RM8500 nak bayar kereta tertunggak selama 6 bulan.

Saya terkejut beruk. barangkali beruk pun terkejut tengok saya terkejut. RM8500 tu. Lagi terkejut baru 2 hari ini tengok kes kereta H nak kena tarik sebab tak bayar tunggakan.

Saya kata. Merayu keluar air mata darah sekali pun aku tak mampu nak beri Rm8500. Rm8500 ini belum tentu kau dapat bayar dan belum tentu boleh selesaikan masalah kau untuk akan datang. Nak taknak kau kena cairkan aset yang kau ada jika nak selamatkan kereta,atau berbincang dengan pihak bank,bukan sorok kereta begitu.

kau boros sangat,iphone tu aku tengok setiap tahun tukar,jam tu,brand tissot belum layak untuk kita bro. Aku dah nasihat banyak kali jangan beli Alphard walaupun gaji 5-6k sebulan. Bila aku halang kau beli,kau cakap aku tak beri semangat.

Beli ikut keperluan bukan untuk bergaya

EInilah masalah orang kita,beli kereta ni bukan perlu beri semangat macam nak lumba lari dalam guni. Alphard bukan keperluan kau. Aku dah pesan pakai myvi je dulu. Aku 3 tahun pakai myvi baru beli kereta lain,itu pun sebab ada keperluan dan mampu. Lagi pun kau tinggal di KL,LRT kelana jaya depan mata dah.

Kita ni nak pakai apa apa buat kira kira terlebih dahulu,sesuai tak dengan pendapatan dan keperluan kita. Ini tidak,tengok orang pakai alphard kita pun nak pakai,orang pakai iphone kita pun nak pakai,sanggup berhutang dengan telco janji dapat pakai iphone. jika bank susah nak lulus kenderaan kita sehingga terpaksa guna penjamin,itu bermakna kita tak layak memiliki kereta.

Beli kereta mewah, sanggup ikat perut

Sebenarnya beli kerata ini satu beban jika kita tak manfaat kereta itu untuk dapatkan pendapatan lain. Kita akan terbeban dengan kos kos terutama minyak petrol,service,tayar dan kos lain yang kita tak nampak. Lagi sakit jika kereta yang kita beli itu CC tinggi.

Tapi itulah orang kita. Sesetengahnya sanggup ‘ikat perut’ demi nak pakai kereta yang nampak mewah. tujuannya satu,nanti balik kampung nampak gah,nak rasa lebih berbanding adik beradik lain,nak orang respect terutama kawan kawan sekolah dulu. sedangkan benda itu sekejap dan itulah tanda riak yang merosakkan hati kita. Akhirnya terasa bahang bebanan kita itu adalah anak isteri.

Kesan pada isteri dan anak-anak

Mula jadi panas baran,marah marah anak isteri,mula abaikan nafkah anak isteri. Dan paling sedih isteri juga akhirnya terpaksa gadai segala barang kemas demi nak selamatkan kereta yang tertunggak.

Sebab itulah saya menghasut anak anak muda supaya jangan buat apa apa loan selagi tiada keperluan. Selagi boleh pakai motor,pergi kerja naik bas,naik LRT redah jelah. Janji ada buat simpanan,beli aset terutama rumah. Jika teringin sangat nak pakai kereta mulakan dengan kereta murah. Dari situ kita akan belajar bagaimana nak ‘bela’ kereta.

Betullah peribahasa melayu mengatakan;

‘Ukur baju di badan sendiri’

Dari kisah ini,ambillah pengajaran supaya kita tidak lagi buat sesuatu untuk nampak kaya,tapi hakikatnya hutang keliling pinggang dan bagi nasihat kepada adik adik kita yang baru nak ‘up’ tu. Jangan kerana mahukan pujian dimedia sosial yang hanya beberapa minit kita sanggup merana 9 tahun.


Suami Isteri Jangan Bermasam Muka. Ajal Maut Bila-Bila Datang Menyapa!

Hidup ni sementara. Suami isteri jangan bersengketa. Hidup bahagia jadikan sebagai sandaran. Agar rumahtangga jadi sempurna.

Apa jua masalah selesaikan dengan segera. Ajal maut bila-bila datang menyapa. Usah bermasam muka. Selesai segera. Moga rumahtangga kekal hingga hayat.

“Biasalah isteri kadang-kadang merajuk kan,” kata dia sambil kesat air mata. Aku yang tadi boleh lagi membentuk senyum dah mula rasa berat bibir. Tak mampu membalas aku cuma mengangguk tanda setuju.

Dia sambung, “malam tu pula dia panggil saya tidur sebelah dia. Saya yang rasa berat perasaan nak ikut cakap suami. Saya buat keras tak nak.

Saya sibukkan diri main telefon dan mesej dengan kakak saya. Bercerita pasal suami saya lah. Tak sangka esoknya dia meninggal.”

Lagi banyak air jernih jatuh daripada mata dia. Disapunya kain tuala kecil ke mata kiri dan kanan. Keringkan air mata yang mengalir tak sudah. Makin disapu, makin banyak yang keluar.

Mungkin terkilan sangat dia tak layan suami betul-betul malam sebelum tu.

“Tak sangka ustaz, saya memang tak sangka suami nak pergi secepat ini,” diulang dekat 3-4 kali sepanjang kami bersembang hal kematian suami dia.

Puan ini saya kenal melalui seorang kawan. Dia sungguh nak tahu tentang pembahagian harta. Jadi bawa jumpa dengan saya. Banyak benda bersembang sampai akhirnya dia cerita hal tadi.

Benar kawan-kawan, kita ini selalunya rasa akan hidup lama lagi. Bermasam muka hari ini dengan pasangan, kita biar berlarutan 2,3 hari. Bahkan ada yang sampai berminggu-minggu tak bercakap. Walhal duduk serumah.

Kadang masing-masing tak nak mengalah. Menunggu-nunggu dipujuk. Kalau suami tak pujuk, isteri terus simpan muncung mulut. Biar panjang berjela.

Suami pun sama, kalau isteri tak pujuk punya lah sibuk main game tak sudah. Konon tak ada apa, tapi dalam hati merayu-rayu.

Bertahan-tahan akhirnya lewat malam tertidur. Esok pagi bangun terkejar-kejar urusan nak pergi kerja pula. Kalau sempat bersalaman lah, kalau tak sempat main lambai-lambai begitu sahaja. Mata tak bertentang langsung. Masih pertahan ego sendiri.

Takdir Tuhan salah seorang meninggal. Tuhan ambil dahulu. Tak balik dah rumah lepas keluar pergi kerja pagi tadi.

Allahu.

Tinggal lah seorang sendirian. Waktu ini apa pun dah tak boleh. Nak patah balik masa jangan harap. Meratiblah perkataan maaf berjuta kali sekali pun, dah tak sampai ke deria pendengaran pasangan kita. Ini yang banyak berlaku.

Kawan-kawan yang dikasihi;

Pertahankan ego ni tak akan ke mana. Lebih lagi dalam hidup rumahtangga. Dengan pasangan kita lah lebih lagi untuk kita mudah beralah dan mengalah.

Sebelum tidur setiap malam, berdamailah. Minta maaf dan memberi maaf. Itu lebih baik buat kita dan pasangan.

Bukan untuk orang lain, untuk jiwa yang kita mengaku separuh hidup kita juga.

Sebelum segalanya tinggal kenangan, kalian bina lah kenangan yang indah. Yang menjadi realiti. Bukan cuma dalam mimpi bila kita tinggal sendiri nanti.

Begitulah.

Kredit: Firdaus Mokhtar,
Balik daripada perjumpaan tu baru lah aku menangis sakan. Ya Tuhan.


ESCAPE Penang Sambut Ulang Tahun Ke-10, Rasmi Cerun Ski Pertama Malaysia & Kolam Laut Mati

Pulau Pinang memang terkenal dengan tempat yang sentiasa menjadi destinasi percutian yang popular di Malaysia kerana ia menawarkan makanan yang enak dan suasana santai untuk bercuti bersama keluarga.

Salah satu kawasan percutian yang menajadi tumpuan ramai adalah ESCAPE Penang yang kini menjadi tumpuan ramai. Bukan hanya penduduk di sekitar Penang tetapi dari seluruh negara.

Tampil dengan keunikkan tersendiri, ESPACE Penang telah beroperasi sejak tahun 2012 telah membuatkan ramai terhibur dengan kemudahan yang ditawarkan yang sesuai untuk seisi keluarga. Sambil bercuti sambil mengeratkan hubungan kekeluargaan.

DUA TARIKAN BAHARU-CERUN SKI MALAYSIA DAN KOLAM LAUT MATI

Baru-baru ini ESCAPE Penang telah mengadakan sambutan ulang tahun ke 10 secara besar-besaran termasuk melancarkan dua tarikan serba baharu. Ramai yang teruja dengan permainan baharu ini.

Cerun Ski Malaysia dalam persekitaran tropika Pulau Pinang dan Kolam Laut Mati iaitu pengunjung boleh terapung secara semulajadi. Nyata tarikan baharu ini berjaya menambat hati pengunjung ke ESCAPE Penang!

Dalam pada itu, majlis sambutan dan pelancaran itu dihoskan oleh selebriti dan veteran komedi Malaysia, Harith Iskander dan dihadiri Dato’ Sim Choo Kheng, Pengasas dan Pengerusi Eksekutif Sim Leisure Group, pemilik dan pengendali taman tema jenama ESCAPE.

Malah baru-baru ini, beliau diiktiraf dalam The Blooloop 50 Theme Park Influencer List 2022 sebagai penggerak utama dalam industri – pengiktirafan industri berprestij yang meraikan kerja 50 individu penting yang kreativiti, semanfat dan dorongan mereka telah membantu membentuk dan menambah baik industri.

Turut merasmikan pelancaran tarikan baharu itu ialah Pemain Ski Alpine Olimpik Malaysia berusia 18 tahun, Aruwin Salehhuddin, yang mempamerkan kemahirannya di Lereng Ski, membuktikan sifat tarikan baharu bertaraf dunia itul

“Inilah kita. 10 tahun kemudian selepsa jenama ESCAPE dikonsepkan di sini. Ia sememangnya perjalanan yang panjang untuk kami tetapi seperti yang anda boleh lihat dengan jelas kami tidak seperti taman tema lain.

” Kami berani untuk berbeza, menjawab panggilan untuk pengalaman bermain yang dibayangkan semula. Hari ini kami masih berpegang pada konsep penemuan semula zaman kanak-kanak yang telah dicuba dan diuji ini. Sambil mempromosikan hubungan dengan alam semulajadi.

“Dan kami bersungguh-sungguh, Semasa membangunkan taman ini, kamia berusaha sedaya upaya untuk tidak menjejaskan kehijauan semulajadi yang boleh anda lihat di sekitar taman. Malah kami juga menanam banyak pokok,” ujar Dato’ Sim Choo Kheng.

Nyata, ESCAPE menjadi penanda aras bagi taman tema yang bukan sahaja untuk beriadah tetapi menawarkan keunikkan tersendiri dengan memecahkan Rekod Gunness- Slaid TiuB Air Terpanjang Di Dunia dan Zip Coaster Terpanjang Dunia.


Nak Sihat Dengan Makanan, Baca Perkongsian Dari Dr. Hamid Arshat Khusus Buat Kaum Wanita!

Selain kecantikan, kaum wanita juga sangat peka bab-baba menjaga kesihatan. Nak nak lagi yang sudah berumah tangga. Kesibukan dengan urusan kerja dan ruamh tangga memerlukan kaum ibu sentiasa cergas bertenaga.

Oleh sebab itu, ada baiknya fahami dan ikuti nasihat Dr Hamid Arshat agar kesihatan anda berada di dalam keadaan yang terbaik. Jom baca dan amal tip ini:

1. Makanan

Penyakit timbul dari tabiat makan yang tidak sesuai serta pemilihan makanan yang kurang berkhasiat dan berzat. Sering berlebihan gula dan karbohidrat. Juga makanan yang mungkin mengandungi toksin sebab diawet, diproses, ditambah perisa serta disimpan dalam tin. Jauhkan makanan tersebut dan juga makanan2 segera dan junk serta minuman manis dan bergas. Makan bahan-bahan yang mentah dan segar – banyakan sayur dan buah. 70% dari makanan dari sumber tersebut. Kurangkan gula dan garam dalam masakan. Juga jangan memasak keterlaluan ( over cooking khususnya sayur2)

2. Kekacang dan teh hijau

Mulakan makan dengan buah-buahan dan tunggu 15 hingga 20 minit sebelum makan nasi. Kalau boleh jangan tambah nasi; tambah lauk(protein) dan sayur jika sajian pertama tidak mengenyangkan. Waktu selingan (tea dan coffee break) makan kacang badam, peanuts , gajus atau walnut berserta kismis, keroma atau berries yang dikeringkan. Biji2 kuaci, sunflower, labu, semangka, adalah makanan sihat. Disertai air kosong atau air teh hijau.

3. Kurangkan kafein

Kurangkan minuman kopi kepada satu atau dua kali sahaja dalam sehari. Biasakan minum juz buah yang segar. Jus air kelapa muda tanpa ditambah gula adalah juz buah yang terbaik dari segi kandungan zat, vitamin dan logam. Banyakkan minum air mineral atau air kosong. Mereka yang sering mengalami gangguan kencing dan lelehan lendir faraj amalkan minum juz cranberry, lemon , limau nipis atau kasturi.

4. Madu

Minyak kelapa dara (VCO) atau extra virgin olive oil adalah bail untuk fungsi otak dan jantung. Minumlah satu sudu pagi dan petang. Juga satu sudu madu lebah setiap hari.

5. Ulam

Jadikan suka makan ulam dan salad sebagai satu tabiat dan budaya hidup. Ulam raja telah dikaji dan diboktikan sebagai antikanser. Begitu juga berbagai2 pucuk daun yang mudah ditanam disekitar rumah – sambung nyawa, misai kucing, kacang botor, tujuh jarum dll- mengandungi berbagai khasiat kesihatan ; mengawal kencing manis, darah tinggi serta meningkatkan fungsi otak dan jantung.

6. Pil hormon

Bila sudah capai umur 50 tahun iaitu umur bagi kebanyakkan wanita capai menopaus atau putus haid waspadalah tentang makanan. Ketika itu falsafah kita ialah makan untuk sihat bukan untuk menjamu selera atau untuk puaskan nafsu. Ketandusan hormon estrogen ketika menopos boleh beri kesan negatif kepada kesihatan. Banyak sayur-sayuran, bijiran dan kekacang saperti soya yang mengadungi phytoestrogen dan boleh dijadikan gantian. Jika mengalami gejala-gejala teruk akibat menopaus sebaiknya makan pil hormon estrogen sebagai gantian.

7. Pantau berat badan.

Sebaiknya jangan biarkan melebihi 60 kg. Memang mudah naik berat tetapi untuk menurunkan berat badan sangat sukar. Kawal makan khususnya gula dan karbohaidret. Lakukan exercise setiap hari

8. Amalkan makan multivitamins

Pengalmbilan vitamin seperti obimin atau lain), fish oil, kalsium dan vitamin C terus menerus sehingga akhir hayat. Jangan berhenti selepas bersalin. Jadikan ia satu tabiat dan amalan harian.Makanan harian kita tidak dapat menampong keperluan vitamin untuk tujuan baik pulih tisyu dan organ penting dalam tubuh badan.Keperluan vitamin dan logan meningkat selepas bersalin, penyusuan bayi dan lepas bedan. Wanita juga kehilang logam iron ketika haid.

9. Supplements.

Makanan-makanan tambahan yang mengandungi berbagai unsor saperti antioxidants, fiber, kolegen, peptides dan amino asid banyak dijual dipasaran. Saya sendiri mengambil extra virgin olive oil, grape seeds(mengandungi resveraterol untuk jantung dan otak), royal jelly dan honey dan habbatus sauda.

Sumber : FB Dr. Hamid Arshat


Tak Mahu Anak Lelaki ‘Naik Kepala’. Mak Ayah Sila Buat  Cara Ni Dari Sekarang!

Bila ditanya tentang perbezaan menjaga dan mengasuh anak lelaki dan anak perempuan, rata-rata ada pengalaman menarik ingin dikongsi. Ada yang kata, jaga anak perempuan lebih senang. Maklumlah biasanya anak perempuan lebih dilihat mendengar kata, tidak lasak dan baik.

Berbanding anak lelaki, ibu bapa sering merasakan anak lelaki lebih lasak dan buas sikapnya, kadang-kadang sukar untuk dikawal. Ini menjadikan ibu bapa terkadang hilang sabar dalam mendidik anak lelaki. Jika silap percaturan, bahaya padahnya!

Oleh itu dalam membesarkan anak lelaki, kita sebagai orang tua perlulah tahu caranya. Ini penting agar bila anak lelaki sudah besar tidak pula jadi besar kepala.  Nak tahu apa caranya, jom semak catatan yang ditulis oleh Taufiq Razif di dalam fbnya.

[su_highlight background=”#c0def9″ color=”#d41929″]Cara Didik Anak Lelaki[/su_highlight]

Sumber : Taufiq Razif


Susu Halia Minuman Favourite. Bukan Saja Sedap Tapi Boleh Buang Angin!

Jika ada masalah angin dalam badan, kita sering dengar nasihat orang tua-tua supaya amalkan minum air halia. Pun begitu,  kalau minum air halia semata-mata mungkin ada di antara kita yang tidak boleh meneguknya.

Maklumlah rasa halia sedikit pedas dan baunya agak kuat ‘menyengat’ hidung. Sudahnya ditahan sahaja rasa berangin dalam badan dan akhirnya menyebabkan rasa tidak selesa berpanjangan.

Kasihan rasanya jika terus menangung sakit, jadi apa kata anda cuba minum air susu yang dicampur dengan halia. Rasanya jauh lebih sedap dan menyelerakan. Kalau tidak percaya cubalah, pasti kena dengan tekak anda!

Ingin tahu resipinya? Ini dikongsi oleh Puan Aisyah Badar Bajrai. Semoga perkongsian ini memberi manfaat.

“Susu halia ni salah satu resepi febret Aisyah sebab Aisyah memang suka minum susu. Memula jumpa resepi ni, Aisyah ingatkan rasa dia pelik. Tapi bila dah buat, ehhh sedap la resepi ni. Menyesal try lambat.

“Lepas minum susu ni, angin memang zap zap keluar dari badan. Pastu badan pun rasa ringan sikit. Yang paling best, ibu mengandung yang banyak angin pun boleh minum susu ni tau.”-Aisyah Badar Bajrai

Ok jom kita tengok resipiinya….

Susu Halia

Bahan-bahan:
1 gelas susu ( apa apa brand pun boleh)
2 hiris halia (diketuk)

Caranya:

1. Rebus susu dengan halia sampai mendidih.

2. Kemudian tutup api.

3. Sedia diminum ketika suam

Ekstra Info
Nak tau tak, susu halia ni ada memacam khasiat jugak tau, bukan setakat  buang angin je. Susu halia ni boleh membantu

– legakan sakit otot
– kurangkan kulit berminyak
– legakan sakit tekak
– mencegah sakit jantung
– kuatkan antibodi badan
– mencegah morning sickness
– legakan senggugut
– mencegah osteoporosis
– melegakan sembelit
– merawat selesema

Siapa kat rumah dah ada susu dengan halia, jap lagi jangan lupe try. Serious sedap!

sumber : Aisyah Badar Bajrai Via Sihat Cara Bajet (Tips & Petua Sihat Cantik)


“Maafkan Umi Tak Sedar Kehadiran Awak.’  Tidak Sedar Sedang Hamil, Ardell Aryana Dedah Usia Kandungan Sudah 4 Bulan!

Setiap pasangan yang berkahwin pasti mendamkan kehadiran si kecil dalam rumah tangga mereka. Apabila si isteri disahkan mengandung, pasti momen itu adalah paling indah buat mereka.

Alahan, mengidam dan sebagainya dilalui pada saat ini. Namun ada juga yang tidak mengalami sebarang masalah. Demikianlah yang dialami oleh pelakon Ardell Aryana.
Empunya diri tidak menyedari dia sedang berbadan dua sehinggalah disahkan hamil baru-baru ini. Lebih mengejutkan, kandungannya itu sebenarnya sudah mencecah empat bulan.

Ardell atau nama sebenarnya, Nurul Hidayah Mohd Amin, 29, memuat naik berita tersebut menerusi perkongsiannya di Instagram miliknya.
“Alhamdulillah, rezeki tanpa saya sedar esok genap empat bulan usia ini dalam perut umi. Maafkan Umi tak sedar kehadiran awak.

“Tiba-tiba awak dah boleh gerak tendang-tendang je. Masya-Allah,” kongsinya.
Menerusi perkongsian tersebut, pelakon drama Tak Ada Cinta Sepertimu itu turut berkongsi rakaman video ujian imbasan ultra bunyi yang dilakukannya.

suami Ardell yang juga pelakon Nadzmi Adhwa sebelum itu turut berkongsi berita gembira mengenai kehamilan isterinya pada minggu lalu.


“Anak Tak Boleh Tinggal” Baru 2 Bulan Bersalin, Elisya Sandha Dah Mula Bersenam!

Sememangnya dah menjadi azam ibu hamil apabila selesai bersalin, pasti akan pantang sebaiknya dan nekad untuk bersenam untuk kekalkan saiz tubuh seperti sediakala sebelum ini.

Tidak ketinggalan, pelakon jelita yang merupakan menantu kesayangan Sis Shiela Rusly, Elisya Sandha yang mencuri perhatian ramai apabila dia dilihat melakukan aktiviti bersenam sambil membawa anaknya, Bunga El Haq.

Elisya atau nama sebenarnya Nur Elisya Sandha Hassan, 23, berkongsi satu video di laman Tiktoknya untuk tatapan pengikutnya.

“Me and my Bunga,” tulis adik kepada Fasha Sanda itu di ruangan kapsyen.

Yang menjadi perhatian orang ramai, video yang dimuat naik itu terisi dengan konten Elisya  Elisya berlari sambil menyorong kereta sorong anaknya di kawasan perumahan dan melakukan aktiviti senaman di sisi Bunga yang sedang nyenyak tidur.

Perbuatannya itu menjadi bualan di ruangan komen di mana ada yang terkejut Elisya yang baru sahaja dua bulan melahirkan Bunga secara pembedaha kini kembali aktif. Selain itu, ada juga yang terhibur melihat aksi Bunga yang lena tidur walaupun ibunya membawanya keluar berjalan.

Sekadar info, Elisya melahirkan Bunga pada 18 Jun 2022.

Imbas kembali, Elisya berkahwin dengan anak penerbit terkenal Sheila Rusly, Uzair Haqimy pada Ogos 2021.


Patutlah Gigi Anak Rosak, Rupanya Salah Gosok Gigi. Doktor Gigi Ini Jelaskan Sebab Ibu Bapa Kena Pantau Anak Bersihkan Gigi

Penjagaan kesihatan gigi mesti dimulakan sejak kecil lagi. Sudah pastinya kita sebagai ibu bapa merancang untuk mengajar anak bagaimana untuk mengekalkan gigi yang cantik dengan baik.

Pagi tadi, saya berkongsi tentang penjagaan gigi kanak-kanak. Point utama yang banyak kali saya tekankan:

a) Mak atau ayah mesti bantu anak-anak gosokkan gigi sampai umur 6 tahun. Kita memang rasa anak kita pandai cepat dan senang belajar buat itu ini sendiri termasuk memberus gigi.

Yang kita risaukan, kalau anak dibiarkan gosok gigi sendiri, tanpa pantauan, mereka akan gosok gigi depan sahaja. Gigi geraham dan permukaan mengunyah mereka tak gosok atau mungkin terlupa. Selebihnya, ubat gigi ditelan. Itu yang saya ulang banyak kali. Mak ayah mesti tolong gosokkan atau gosok gigi bersama-sama.

b) Penggunaan ubat gigi. Gunakan yamg berflourida. Ada dijual ubat gigi kanak-kanak berflourida. Jangan risau. Kandungan flourida ini cuma separuh sahaja daripada orang dewasa punya.

Tapi WAJIB dibantu ibu atau ayah. Jangan biar anak sendirian. Barulah tak ada isu tertelan ke atau susah anak nak meludah.

c) Kita juga buat sesi latihan memberus gigi. Saya tunjukkan kuantiti ubat gigi yang diperlukan. Bawah 3 tahun, sebiji beras. Lebih 3 tahun, sebiji kacang pea. Lepas itu, jangan terus gosok. Sapukan ubat gigi tadi ke atas semua berus gigi.

Mak ayah sendiri boleh lihat tak ada ubat gigi membazir, tak ada buih-buih yang comot dan senang untuk dibersihkan.

d) Lepas habis latihan memberus gigi, anak-anak pun buat pemeriksaan gigi. Ada sesetengah yang sudah berani atau biasa duduk di kerusi rawatan. Ini bagus. Ada yang masih takut-takut. Kena biasakan. Mak ayah kena main peranan, duduk dan teman sekali dengan anak masa pemeriksaan.

Ada juga yang gigi sudah rosak. Mak ayah pun mula sedar bila doktor gigi membebel tentang kepentingan gigi susu dan jangan biar rosak teruk.


Wanita Ni Kongsi Kisah Perkahwinan Jarak Jauhnya, Sungguh Menginsafkan!

Menjalani kehidupan sebagai suami isteri dalam hubungan jarak jauh atau juga lebih dikenali dengan istilah PJJ di zaman ini bukan mudah. Hanya bagi yang pernah melaluinya sahaja benar-benar faham derita yang ditanggung.

Ini sebagai mana yang diceritakan oleh wanita ini, Yushidaya di laman facebooknya. Membaca perkongsiannya cukup menyentuh hati dan diharapkan ianya dapat memberi manfaat dan tauladan untuk semua dalam menghargai setiap detik bersama pasangan.

Ini perkongsiannya.

Hidup berkeluarga dengan cara PJJ memang sedih, memang susah, tapi adakalanya ada manisnya. Ramai rakan-rakan yang hidup PJJ, hidup mereka pasti lebih sakit,lebih susah, lebih derita kerana ada yg makan tahun. Ya, hanya yang pernah hidup PJJ faham bagaimana rasanya. Tapi, aku hanya mampu katakan sabar,tabah dan  syukurlah,  kerana aku juga ada kisah PJJ aku sendiri.

Selepas berumahtangga, aku sangat bersemangat ikut suami ke pulau Labuan itu. Teruja nak membina kehidupan berkeluarga di sana, tapi memang jauh dari keluarga, hanya kami.. ya.. hanya kami.

Selepas beberapa tahun, suami pula kena pindah ke Penang, bermulalah hidup ‘PJJ’ di saat itu, berusaha untuk ikut sama tapi tak boleh kerana tugas. Tinggal aku di pulau itu bersama si kecil Azka. Kami sangat berusaha cari duit tambahan semata-mata untuk beli tiket flight. kalau boleh tiap-tiap minggu nak suami balik ke Labuan walaupun cuma cuti Sabtu dan Ahad. Sanggup tau duit habis beli tiket, hahahaha…teruk-teruk. Alhamdulillah Allah uji tak lama, tak sampai setahun dapat pindah ikut suami ke Penang.

Bermulalah hidup di tempat baru, azam baru, semangat baru, penuh cita-cita dan impian sentiasa bersama untuk apa sahaja. Sangat takut ditinggal lagi. Suami pun tak sanggup nak tinggalkan kami lagi,  tapi siapa sangka sedang gembira dengan ahli baru si kecil Azra yang baru masuk 12 hari, suami pula pergi untuk selama-lamanya.

Baru aku sedar,hidup PJJ kali pertama selama 7 bulan itu, yang sering aku rungutkan rupanya bukanlah apa-apa. Hanyalah latihan untuk aku menjalani PJJ kali kedua yang lebih mencabar dan yang pastinya tak akan berpenghujung sehingga akhir hayat.

Hargailah pasangan anda, cubalah untuk sentiasa bersama selagi boleh. Andai hidup berjauhan sentiasalah hubunginya kerana masa akan terus berlalu. Maut pula semakin menghampiri dan tiba masanya untuk berPJJ antara dua alam pula.

KINI

Wanita ini terus cekal menjalani kehidupannya tanpa suami disisi bersama dua anaknya, Si abang berusia 6 tahun dan si adik berusia2 tahun. Ini bermakna sudah 2 tahun suaminya pergi.

Menurutnya, “Tak sedar masa berlalu…sebab sentiasa rasa dia ada je macam selalu. Mungkin juga sebab sibuk dengan urusan anak-anak, kerja dan bisnes”.

Semoga dengan perkongsian ini dapat ‘menjentik’ hati kita untuk lebih menghargai pasangan. Andai kini hidup berjauhan, selalulah berhubung dan jangan jadikan alasan jarak menghalang kemesraan dan kasih sayang dalam keluarga.

Ekstra

5 Tip Buat Pasangan PJJ


Bapa Dedah Tak Tahu Allahyarhamah Adibah Noor Sakit Kanser – “Saya Pergi Hospital. Dia Tak Beritahu Apa-Apa”

Pemergiannya mengejutkan ramai, Allahyarhamah Adibah Noor dipercayai turut merahsiakan penyakit kanser Ovari yang dihadapinya daripada pengetahuan keluarga termasuk bapanya sendiri.

Memetik laporan Utusan, bapanya, Mohd. Omar Zainal Abidin berkata Allahyarhamah tidak pernah memberitahunya mengenai penyakit tersebut.

“Tak tahu. Dia tak beritahu. Saya pergi hospital. Dia tak beritahu apa-apa. Saya hiba. Tak ada apa yang nak dikatakan lagi, Allah SWT dah pilih dia,” katanya.

Dia juga menyifatkan anak ketiganya itu sebagai seorang yang baik dan peramah.

“Dia anak saya nombor tiga. Seorang yang taat. Pada saya, dia okey,” ujarnya lagi.

Sementara itu, abang kepada Allahyarhamah berkata adiknya ada memaklumkan mengenai penyakitnya sekitar beberapa bulan yang lalu.

“Arwah maklumkan kepada kami agak lambat. Kami tahu beberapa bulan lalu kerana dia sendiri dapat tahu penyakitnya agak lewat.

“Rawatan dan pembedahan berjalan lancar. Kami baru-baru ini ada keluar makan bersama, dia boleh berjalan, makan dan sebagainya.

“Khamis lalu, kami dimaklumkan arwah menjalani sesi kemoterapi kali keenam atau ketujuh, saya kurang pasti.

“Dos diberikan lebih sedikit untuk membuang sel (kanser),” katanya.

Terdahulu, pelakon dan penyanyi itu dilaporkan telah meninggal dunia pada jam 7.30 malam di Hospital Gleaneagle, semalam akibat kanser ovari tahap empat.

Jenazahnya telah dimandi, dikafan dan disolatkan di Masjid Al-Ansar, Taman Keramat serta selamat dikebumikan di Tanah Perkuburan Islam AU2, Taman Keramat kira-kira pukul 11.30 pagi tadi.

Ratusan orang dipercayai menghadiri pengebumian tersebut untuk memberikan penghormatan terakhir termasuk rakan selebriti seperti Sharifah Amani, Datuk M.Nasir, Datuk Hans Isaac, Niki Palikat, Datuk Afdlin Shauki dan Linda Onn.


Doktor Sahkan Kandungan Abby Abadi Selamat. Suami Lahirkan Rasa Syukur.

Setelah pelakon Gerak Khas, Abby Abadi memaklumkan dirinya hamil, ramai melahirkan rasa syukur termasuk peminat dan rakan artis.

Namun melalui entri terbaru suaminya, Faizal Zakaria di instagram, menyatakan kandungan Abbay ada masalah dan selanjutnya Abby mendapatkan rawatan untuk nasihatan pakar perubatan.

Bagaimanapun, doktor disahkan doktor bahawa kandungan isteri berada dalam keadaan selamat.

“Hari cuti bawah My Love @abby_abadi112 ke Klinik

“Pagi tadi ada masalah sikit..berdebar jugak….tapi Alhamdullilah semua ok….

“Makan ubat kena ikut aturan….banyakkan rehat ya.

“Terima kasih Doc sebab berikan layanan yang baik tadi,” tulisnya sambil menyertakan foto imbasan bayi di ruang Instagram.

Dalam pada itu rakan artis dan netizen mendoakan semoga kehamilan Abby Abadi dipermudahkan dan selamat.


“Lembut Je Bercakap Anak Bujang” – Dato AC Mizal & Isteri Buat Kejutan, Hadiahkan Kereta Mewah Untuk Anak

Kemunculan anak-anak datang kehidupan suami isteri bukan sahaja pengikat kasih ibu ayah, malah mereka jugalah yang menjadikan orang tua menjadi lebih bertanggungjawab dan mengenali erti kehidupan berkeluarga.

Malah, ibu bapa juga tidak pernah berkira untuk anak-anak dan sentiasa menyayangi kesemua mereka sepenuh hati serta sanggup melakukan apa sahaja demi darah daging mereka sendiri.

Termasuklah pengacara terkenal, Dato AC Mizal dan isterinya Datin Emylia Rosnaida yang tidak berkira dan sanggup berhabis demi anakanda tercinta dengan membuat kejutan istimewa menghadiahkan sebuah kereta mewah pada hari jadinya.

Menerusi perkongsian di laman Instagram dan TikTok miliknya, Datin Emylia Rosnaida memuat naik rakaman yang memaparkan reaksi teruja anaknya yang baru mencecah 18 tahun, Muhammad Reeve Damien atau lebih dikenali sebagai Damien tatkala mendapat kejutan istimewa tersebut.

Di hujung rakaman itu, Datin Emylia berharap puteranya itu semakin belajar bersungguh-sungguh setelah menerima hadiah berkenaan.

Selain memberi ucapan tahniah, para peminat serta rakan selebriti menyifatkan remaja itu sangat beruntung kerana dapat memiliki sebuah kereta mewah pada usia yang sangat muda.

Mereka turut percaya ia dilakukan bukan semata-mata demi manjakan anak, sebaliknya Datuk AC tidak mahu anak-anak merasa kesusahan yang pernah dialaminya dulu.


Tak Tahan Bau, Ibu Praktik 6 Cara Ini Elak Kucing Kencing Merata

Bagi peminat kucing, memelihara kucing ibarat satu terapi diri. Membelai dan mengusap kucing boleh jadi perkara yang cukup menyenangkan.

Sebab itu haiwan ini sering dilayan bagaikan anak sendiri. Namun, perkara yang sering menjadi masalah buat pemilik kucing apabila kucing mulai kencing merata.

SItuasi ini selalu berlaku apabila kucing telah mencapai umur yang sesuai untuk mengawan sekitar umur 5 hingga 12 bulan.

Kecenderungan kucing pergi ke tempat yang sama berulang-ulang kali untuk kencing atau berak pada tempat yang tidak sepatutnya pasti merungsingkan pemilik haiwan kesayangan ramai ini.

Selain najis yang perlu dibersihkan, masalah ini menimbulkan bau kurang enak pada ruang kediaman. Agak sukar untuk menghilangkan bau hancing kencing kucing ini apatah lagi jika ia terkena pada sofa, permaindani, tilam mahupun dinding rumah.

Di sini kami kongsikan beberapa cara untuk menghalang kucing kencing bersepah.

1. Serai

Bau dari serai adalah sejenis bau yang benar-benar tidak disukai oleh kucing. Anda boleh membeli beberapa produk berasaskan serai atau serai wangi dan semburkan di kawasan kucing sering kencing di dalam rumah. Boleh juga diletakkan sahaja di tempat yang strategik seperti di dalam bilik atau di dapur.

2. Guna Lada Hitam

Didihkan air dan masukkan 1 atau 2 sudu lada hitam ke dalamnya. Kemudian masukkan dalam botol penyembur dan sembur di tempat kucing sering kencing.

3. Belerang

Taburkan belerang di penjuru dinding. Sifat belerang yang panas dan berbau mengelakkan kucing kencing merata.

4. Cuka

Jika anda kucing baru saja kencing di satu tempat, segera bersihkannya.Gunakan kain bersih untuk mengelap air kencing hingga kering.

Setelah bersih, bilas dengan menggunakan sedikit air dan cuka. Cuka membantu menghilangkan bau yang tidak menyenangkan dan sangat berkesan menghilangkan bau dari air kencing kucing.

5. Toilet Traning

Sediakan kawasan yang berpasir untuk kucing seperti ‘Litter box’ dan latih haiwan ini untuk menggunakannya dengan kerap. Kebanyakan kucing mempunyai kebolehan belajar dengan cepat.

6. Kasi Kucing

Kasi atau pemandulan kucing boleh dilakukan seawal kucinng berumur 6 bulan. 90 peratus kucing yang dikasi akan berhenti kencing merata jika ia dilakukan lebih awal.

Selamat Mencuba!


Selalu Tanyakan Apa Pasangan Mahu. Jangan Biar Menunggu Lama, Mungkin Akan Ada Orang Lain Yang Sudi Bertanya. Berhati-Hatilah!

Komunikasi dalam rumah tangga cukup penting supaya tidak timbul konflik berbeza antara pasangan suami isteri.

Namun, semakin bertambah usia perkahwinan, semakin ramai pasangan yang jarang berkomunikasi antara satu sama lain. Kerjaya, anak-anak dan persekitaran antara faktor penyebab berlakunya jurang komunikasi. Tetapi paling utama adalah suami isteri itu sendiri yang kurang inisiatif untuk mengambil berat.

Dengan kata lain, tidak suka bertanya apa yang pasangan mereka ingini. Sedangkan itu yang paling penting dalam rumah tangga.

Jangan cakap pasal faham memahami. Jangan cerita la dari pandangan mata kita boleh faham isteri atau suami. Tak semestinya dan tak selalunya betul.

Kena selalu bertanya. Soalan yang paling jarang kita tanya pasangan apabila sudah lebih 5 tahun berkahwin ialah apa yang pasangan kita mahukan. Keinginan dia semasa mula kahwin dengan selepas 5 tahun pastinya berbeza. Kita sendiri pun berubah selepas 5 tahun berkahwin. Sama ada ke arah lebih baik, atau ke arah lebih buruk.

Lebih baik apabila pasangan punya kemahuan semakin banyak dipenuhi. Yang buruk ialah apabila semakin hari, pasangan kita semakin memendam rasa. Ada yang tak kena. Tapi tak dapat diluahkan. Kerana pasangannya tidak pernah bertanya.

Meluahkan bukan perkara yang mudah. Kita takkan tahu apa reaksi dari luahan kita itu nanti. Itu sebabnya ramai yang simpan perasaan itu dalam-dalam. Mungkin kita tak sedar, ada benda yang kita terlepas pandang sejak kita berkahwin. Mungkin juga ada benda yang kita buat semakin menjengkelkan pasangan kita.

Itulah sebabnya perlu bertanya.

“Sayang, boleh I tahu apa yang U nak?”
“Sayang, ada tak benda yang U nak?”

Jika tiada jawapan atau dia mengelak, pandang tepat mata pasangan anda. Tanya dia lagi.

“Sayang, kalau ada apa-apa yang U nak, bagitau je”.

Dari sekecil-kecil permintaan, hinggalah ke sebesar-besar pendedahan. Dengar selepas bertanya. Jangan tanya dan biar ianya tergantung. Pasti ada yang boleh membuatkan perhubungan itu menjadi lebih erat.

Jangan marah jika pasangan tidak pernah bertanya, kerana tidak menjadi kesalahan jika kita yang bertanya dahulu. Ingatlah yang perhubungan ini adalah dua hala. Tak semestinya perlu gerak kedua-duanya serentak. Mungkin anda yang perlu mulakan dahulu.

Jangan pula marah bila ada benda yang perlu diubah atau diperbaiki. Nanti, soalan-soalan selepas itu pasti tidak akan dilayan lagi.

Tanyalah apa pun. Nak makan apa? Nak minum apa? Apa yang boleh anda bantu? Apa yang boleh menggembirakan pasangan? Apa yang membuatkannya tidak selesa? Apa yang disukainya. Bagaimana anda boleh memudahkan urusannya. Bagaimana anda boleh menenangkan jiwanya. Tanya sahaja. Jangan tunggu.

Jika pasangan menunggu terlalu lama, mungkin akan ada orang lain yang sudi bertanya. Berhati-hatilah.

Mulakan bertanya dari sekarang.

Penulisan ini saya buat secara spontan tanpa dirangka selepas bertanyakan apa yang isteri nak saya tapau bila saya balik kerja nanti. Sila abaikan selera besar dia tu. Hahaha..

Saya tak tahu jika penulisan ini akan memberi manfaat kerana jari saya terus menaip tanpa henti. Jika ya, kongsilah penulisan ini. Jika tidak, saya akan cuba lagi di penulisan yang lain.

Korang nak makan apa malam ni? ?

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.